Ma Dhab Baa In Carabtu Gabdhaha Nolol Ku Aasi Jireen? (Bandhig buug) – Maandoon\n8 Maaris ka dabogee ..\nMa Dhab Baa In Carabtu Gabdhaha Nolol Ku Aasi Jireen? (Bandhig buug)\nNovember 18, 2016 January 3, 2017 Cabdi Ismaaciil 1 Comment\nMa Dhabbaa In Carabtu Gabdhaha Nolol Ku Aasi Jireen?\nNebiga (scw) waxaa laga wariyaa in uu yiri: “Dad ma jireen haddii Eebbe dadka u yeeli lahaa sida ay dadka la doonayaan/ لو أطاع الله الناس في الناس لم يكن ناس“. Waayo? Taariikhda aadanaha inta sida wanaagsan loo hubo waxaa laga ogaaday in dadku wiilasha ka jeclaayeen gabdhaha, haddii Alle dadka oo dhan sida ay rabaan u yeeli lahaa, oo uu dhammaan wiilal siin lahaana dad ma jireen, maxaa yeelay gabdho ma dhasheen, la mana tarmeen.\nInkasta oo aadanaha badankiisu uu ka sinnaa in wiilasha laga doorbido gabdhaha, haddana bulshooyinka sida weyn ugu caanbaxay arrinkaan waxaa ka mid ah Carabta. Carabtu wiilal jacaylka waxay la wadaageen ummadaha kale ee dunida, waxaase si gaar ah loogu shaabbadeeyey in ay lahaayeen caado aad u xun oo ah in aabbayaashu gabdhaha loo dhalo ay nolol ku aasi jireen.\nMuslimiintu meel ay joogaanba waxaa ka dhaadhacsan in Carabtii jaahiliyadda ee islaamka ka horreeyey ay gabdhaha ay dhalaan iyaga oo yaryar ay nolosha ku duugi jireen. Waa arrin Muslimiinta yaraan looga dhaadhiciyo, dhegahooduna ay wax badan maqlaan, aayado quraan ah iyo axaadiisna loo daliishado, sidaa awgeedna ay u haystaan xaqiiqo biyo kama dhibcaan ah, oo aan sina muran iyo shaki loo gelin karin. Waxaana lagu doodaa in wanaagga islaamka ay ka mid tahay in uu Carabta ka joojiyey caadadaas foosha-xun ee xadgudubka ku ahayd nafta Eebbe karaameeyey.\nHase ahaatee, dabshidkii 2005 waxaa soo baxay buug uu qoray nin la yiraahdo Dr. Marsuuq bin Tunbaak oo ah qoraa, macallin jaamacadeed iyo cilmi-baare u dhashay dalka Sacuudiga, marar badanna afkaartiisu ay doodo culus dhaliyeen. Buuggaan wuxuu ku soo bandhigay natiijadii uga soo baxday toddobo sano oo uu baarayey mas’alada sheegaysa in Carabtii Jaahiliyadu ay gabdhaha nolol ku aasi jireen. Buugga waxaa cinwaan looga dhigay “ Duugiddii Carabta: Dhab iyo Dhalanteed/ الوأد عند العرب بين الوهم والحقيقة”. Wuxuuna ku doodayaa in aan la hayn wax marag u noqon kara in Carabtu gabdhahooda nolol ku duugi jireen iyaga oo gabarnimada darteed u duugaya, fadeexo iyo ceeb ka carar darteed ama iyaga oo faqri iyo xoolo la’aan ka cabsanaya.\nQoraagu isaga oo og xasaasiyadda mawduucu uu leeyahay, ayuu meelo badan oo buugga ka mid ah si toos ah iyo si dadban labadaba ugu afeefanayaa. Tusaale ahaan, sadarka ugu horreeya ee buugga wuxuu ku leeyahay: “Wixii kitaabka Alle ku soo arooray waxaan u rumeeyey sidii Alle ula jeeday, wixii nebiga (scw) ka sugnaadayna waxaan u rumeeyey sidii nebigu uga dan lahaa(=uu ka waday)/أمنت على ما جاء في كتاب الله على مراد الله، وعلى ما صح من رسول الله على مراد رسول الله.” Hordhaca buuggana wuxuu ku yiri: “Ku doodimayo in natiijada aan gaaray ay sax tahay wixii dadkii iga horreeyey ay gaareenna ay khalad tahay, laakiin waxaan dib-u-akhrin ku sameeyey mawduuc aan u arko in uu mudan yahay ka fiirsasho iyo dadaal. Xukunkana waxaan u daynayaa ruuxa ka baaraandegaya markhaatiyaha iyo xigashada ay soo hordhigayaan dhinacyada kala duwan ee mawduucaan ka hadlay, waxaana isku dayey in aan baalasha buuggaan ku soo uruuriyo dhammaan wixii mawduuca laga yiri si uu u eego, ugana baaraandego, ugana bogto dhammaan wixii laga yiri iyo markhaatiyaha la cuskaday, arrinka oo dhamina uu hortiisa u yimaado, wanaag waxaan ahaynna ulama jeedo!”\nIsaga oo ka hadlaya sababta ku xanbaartay inuu mawduucaan ubbada u biyeysatana wuxuu yiri: “Hawshaan waxaan bilaabay aniga oo hawl kale u socda, baaristii baana iyada ila gashay, waxaan baarayey sababaha Carabta ku bixiyey in ay gabdhahooda duugaan?! Maxayse ku doorteen in ay duugaan iyaga oo nool?! Maxayse u adeegsan waayeen qaababka kale ee wax loo dilo?! Su’aalihii bilowgii hore aan baarayey kuwaas bay ahaayeen, shakina iigama jirin runnimada jiritaanka duugidda, aniga oo ku kalsoonaa waxa dhaqanka Carabtu uu ka sheegay arrinka,… laakiin markii aan riwaayadaha sii baaray shakigaygu waa sii batay…Waxaana ii caddaaday arrimo badan oo ay ka mid tahay in sheekooyinka duugidda ka hadlaa ay cusub yihiin, oo ay xilligii Islaamka u dhow yihiin, dadka ka hadlayna ay adeegsadeen sheekooyin ay u badan tahay in la falkiyey, Markaas baan dib-u-hubin mawduuca ugu noqday, waxaana raadiyey in wax daliil noqon kara laga helo xilligii Jaahiliyadda, waxna ma helin. Markaana waxaan iska daayey arrinkii aan horay u baarayey, waxaana baarid ugu dhaqaaqay arrinka cilmibaariddu ii geysay mana aanan helin marag ku habboon in loo daliishado in Carabtu gabdho u duugeen qaabka na loogu warramay.” Dabadeed qoraagu cid walba oo haysa dood daliil leh oo tiisa burinaysa wuxuu ku careeyey in ay bannaanka soo dhigaan.\nBuuggaani bulshada Carabta iyo guud ahaan Muslimiinta wuxuu dib-u-xusuusiyey dooddii ka dhalatay buuggii Dr. Taha Xuseen ee “Gabaygii Jaahiliyadda/الشعر الجاهلي”, oo loo aqoonsan yahay in uu yahay buugga dunida Carabta doodda ugu dheer ka dhaliyey. Dooddaas oo socota muddo sagaashan sano ah, waxay bilaabatay markii ugu horraysey ee buugga la daabacay sannadkii 1926, welina waa ay taagan tahay. Taha Xuseen wuxuu dood ka keenay arrin loo haystay in aan la isku diidi karin, oo ah gabayada la sheego in ay tiriyeen Carabtii Jaahiliyada ee Islaamka ka horreeyey, wuxuuna ku dooday in ugu yaraan gabayadaas badankoodu ay yihiin kuwo la tiriyey intii diinta Islaamku ay jirtey, afka Carabiga ee lagu tiriyeyna uu yahay Carabiga samaysmay Islaamka ka dib. Sababaha keenay curintooduna ay isugu jiraan sababo siyaasadeed, kuwo diimeed iyo isu faankii u dhexeeyey Carabta iyo Cajamta. Si taa la mid ah, Marsuuq bin Tunbaak isaguna wuxuu shaki badan geliyey fikrad Carabta iyo Muslimiinta oo dhammi ay u haystaan in ay tahay xaqiiqo biyo kama dhibcaan ah oo aan loo baahnayn in sina looga shakiyo. Paulo Coelho na run buu sheegay markii uu yiri: “Kolka aad shakiga joojiso, waxaad joojisay in aad horay u socoto/ When you cease doubting, you have stopped moving forward.”\nDhab ahaantii, dhigaallada noocaan ahi waxay horseedaan in lagu dhiirrado in isweydiin laga keeno, falaanqaynna lagu sameeyo arrimo markii hore laga maagi jirey, ama xataa loo haysto in ay yihiin lama taabtaan. Aqoonyahanno badan oo Carbeedna waxay rumaysan yihiin in kumanyaal buug oo maanta Carabi qortay aan la qori lahayn haddii Taha Xuseen iyo kuwa la eyniga ahi aysan bilaabin in ay su’aalo ka keenaan arrimo aan iyaga hortood wax la iska weydiin jirin.\nWaxaa xusid mudan dhacdo ku saabsan taariikhdii waxbarashada ee qoraaga, oo uu marar badan ka sheekeeyo. Wuxuu yiri: “Markaan dugsiga sare dhammeeyey waxaan damcay in aan galo Jaamacadda Islaamka ee magaalada Al-Madiina Al-Munawara -(waa deegaanka qoraagu uu asal ahaan ka soo jeedo)- laakiin wadaad ka mid ah mas’uuliintii jaamacadda ayaa wuxuu igu yiri: astaan taqwo wejigaaga ugama jeedo, dabadeed waxaan tagay magaalada Dimishiq si aan qaanuun uga barto, laakiin macallimiintii jaamacadda midkood ayaa wuxuu igu yiri: manaahijta jaamacaddaani ma awoodaan in ay maskaxdaada ka sifeeyaan habaaska Wahaabiyada!!!.” Waa dhacdooyin na xusuusinaya murtidii Soomaaliyeed ee ahayd: “Hal nin gurrani dheelmay dhanna uma fiyooba!”\nArrin kale oo mudan in qalinka lagu adkeeyaa wuxuu yahay in Dr. Tunbaak uusan idil ahaan diidin mas’alada duugitaanka, balse uu diidey in Carabtu gabdhaha si gaar ah u duugi jireen, sababtuna ay ahayd ceeb ama faqri ka carar, wuxuuse oggol yahay in ay jireen sababo kale oo Carabta iyo ummado kaleba ay carruurta- wiilal iyo gabdhaba- u dili jireen. Oo wuxuu rumaysan yahay in ugu yaraan ay jiraan labo sababood oo dadku ilmaha- wiilal iyo gabdhaba- u dilaan. Waxayna kala yihiin;\nKow: Qurbaan ama Alle bari darti, oo aadanuhu muddo dheer buu yaqiin in ilmaha lagu Alle baryo. Wiilasha iyo gabdhahana isku si baa loogu Alle baryi jirey. Caadi ahaanna waxaa lagu Alle baryi jirey ilmaha curadka ah, weliba waxaa qiimo badnaa in lagu Alle baryo wiilasha, maxaa yeelay wiilasha waa laga jeclaa gabdhaha, waxaana wanaagsan oo sharafta iyo deeqsinimadu ku jirtaa in lagu Alle baryo waxa ugu wanaagsan ee loogu jecel yahay. Tusaalooyinka arrinkaan laga bixiyana waxaa ka mid ah isku daygii nebi Ibraahim uu isku dayey in uu gawraco wiilkiisii Ismaaciil.\nLabo: Ilmaha ku dhasha si guurka sharciga ah khilaafsan (=wacallada ama garacyada), oo sida la wada ogyahay dilidda iyo ka takhalusidda ilmaha sharci la’aanta ku dhashaa waa dhaqan dadka badankoodu ay wadaagaan, oo goor walba meel kasta ka dhaca, aysanna jirin ummad si gaar ah loogu abtirin karo. Waana dhaqan tan iyo maanta dunida oo dhan laga yaqaan. Tusaale ahaan, gabyaagii rasuulka ee Xasaan bin Taabid (RC) haweenkii Qureeshta- siiba Hinti binti Cutba oo ah Mucaawiye bin Abii Sufyaan hooyadi- wuxuu ku dhaleeceeyey in ay duugi jireen carruurta ay sinada ku dhalaan. Waxa qura ee maanta isbeddelay waa in ummadaha badankoodu ay sameeyeen xarumo lagu xannaaneeyo ilmaha qaabkaas ku dhasha iyo iyada oo bulshooyinka qaarkood uu ku yaraaday walaacii laga qabay ilmaha noocaas ah.\nSidaa awgeedna, waxaa habboon in aan meesha la keenin dood ku saabsan in quraanka lagu xusay duugidda, waayo qodobka halkaan laga doodayaa ma aha guud ahaan fikradda dilidda ilmaha, laakiin waa duugidda gabdhaha loo duugo iyada oo laga cararayo ceeb ay timaaddada soo jiidaan ama culays dhaqaale oo ay reerka ku keenaan.\nWaxaa jirey aqoonyahanno Carbeed oo Marsuuq bin Tunbaak ka hor shaki ka muujiyey dhinacyo ka mid caadada nolol ku aasidda gabdhaha. Waxyaabaha shakiga laga muujiyeyna waxaa ka mid ah in caadada duugiddu ay ahayd caado bulshada si weyn ugu dhex faaftay iyo kaalinka la sheego in Qeys bin Caasim uu arrinka ku lahaa iyo in Khaliifkii Cumar bin Khadhaab (RC) uu gabar uu dhalay uu duugey. Qodobadaas iyo kuwo la mid ah ayaa horay shaki looga muujiyey, hayeeshee qoraaga buuggaani wuxuu gebi ahaanba beeninayaa in Carabtu taqiin caadada nolol ku aasidda gabdhaha ay dhalaan. Wuxuuna ku doodayaa in arrinkaas aan loo hayn wax markhaati ah oo la isku halayn karo.\nDr. Marsuuq wuxuu ku doodayaa in sheekada gabdho aasiddu ay tahay sheekoxariir ay u badan tahay in falkinteeda uu bilaabay wadaad dad wacdinayey, oo ay la noqotay in sheekadu keeni karto in dadku Islaamka jeclaadaan, dabadeedna mufasiriintii quraanka iyo culumadii dadka wacdinayey ay rumaysteen aadna u adeegsadeen, iyaga oo aan waxba iska weydiin. Waxaana ka sii dhaxlay khayaalkii suugaan-yahannada iyo kii dadweynaha oo dogobyo waaweyn sii saaray. Sida Soomaalidu ay horay noogu sheegeenna “been fakatay runi ma gaarto!”.\nDoodda qoraagu ma aha mid meel cidlo ah laga dhisay, balse waa dood uu cuskinayo taariikhda iyo suugaanta Carabta. Falaanqaynteedana aad buu ugu dheeraaday, isaga oo nusuusta diinta u akhrinaya si waafaqsan caqliga iyo xeerarka cilmibaaridda, tusaalooyin badanna wuu bixinayaa.\nMarsuuq wuxuu ku doodayaa in meesha sheekada gabdho duugiddu ay ka bilaabatay ay tahay waxa Al-Raasi uu ku qoray buuggiisa “Furayaasha Maqanaha/مفاتيح الغيب”, markii uu yiri: “Xilligii Jaahiliyadda ninka marka xaaskiisa fooli qabato wuu dhuuman jirey oo dadka iska qarin jirey jeer uu ka ogaado waxa loo dhalay, haddii uu lab noqdo wuu ku farxi jirey, haddii ay dheddig noqotana waa murugoon jirey dadkana maalmo uma soo bixi jirin, isaga oo ka baaraandegaya wixii uu ku samayn lahaa.”\nWuxuuna qabaa in meesha culumada wareerku ka qabsaday ay tahay macnaha la siinayo labada eray ee kala ah: “is qarin ama dhuumasho/يتوارئ” iyo “carro gelin ama carro dhunbin/ يدسه في التراب” ee ku soo arooray ayaadaha 58 iyo 59 ee Suuradda An-Naxl ee oranaya:\n“Haddii midkood loogu bishaareeyo dheddig wuxuu noqdaa wejigiisu madow walbahaarsan. Wuxuuna iska qariyaa dadka xumida waxa loogu bishaareeyey, ma dulli buu ku haystaa mise wuxuu dhunbiyaa dhulka, waxaa xun waxay xukumi/ وَإِذَا بُشِّرَ أَحَدُهُم بِالْأُنثَىٰ ظَلَّ وَجْهُهُ مُسْوَدًّا وَهُوَ كَظِيمٌ. يَتَوَارَىٰ مِنَ الْقَوْمِ مِن سُوءِ مَا بُشِّرَ بِهِ ۚ أَيُمْسِكُهُ عَلَىٰ هُونٍ أَمْ يَدُسُّهُ فِي التُّرَابِ ۗ أَلَا سَاءَ مَا يَحْكُمُون”.\nCulumada tafsiirku labadaas eray waxay ku macneeyeen is qarin dhab ah iyo duugid dhab ah, laakiin qoraagu wuxuu sheegayaa in erayadu xanbaarsan yihiin macne sarbeeb ah oo si xeeldheer u muujinaya dareenka aabbaha Carbeed ee gabadha loo dhalay halkii uu wiil ka sugayey. Aayaduhu waxay sawirayaan xaaladda carada iyo murugada uu dareemo aabbaha Carbeed ee gabadha loo dhalay iyo in uusan ku farxin, golayaashana uga faanin, balse ayba mudan tahay in la liido oo aan magaceeda iyo wejigeeda midna la arag.\nMacnaha noocaas ahna aayadda waxaa horay ugu fasiray Abuu Xayaan Al-Andalusi oo buuggiisa tafsiirka ah ee “Al-Baxr Al-Muxiid/البحر المحيط” ku yiri: “Waxaa kaloo la yiri duugisteedu waa in dadka laga qariyo jeer la garan waayo oo ay la mid noqoto sidii in carrada lagu duugay/” وقيل دسها إخفاؤها عن الناس حتى لا تعرف كالمدسوس في التراب.\nCarabtuna tan iyo maanta marka ay tilmaamayaan qof la liiday waxa ay adeegsadaan erayada “Carrada ayaa la geliyey/داسه في التراب” iyo “Wejigaa carro looga duugay/مرغ وجهه بالتراب”, kamana ay wadaan in dhab ahaan qofkaas carro la mariyey ama la geliyey, balse waxay u la jeedaan si xun baa loo liiday ama loo bahdiley.\nQoraagu wuxuu leeyahay duugidda quraanku sheegay waa qarinta la qariyo gabadha magaceeda, codkeeda iyo wejigeeda, waana duugid weli socota, mase ah duugid dhab ahaan gabdhaha dhulka lagu aasi jirey. Wuxuuna intaa ku darayaa in xaaladda aayadaha quraanku ay tilmaameen ay yihiin kuwo tan iyo maanta Carabta dhexdeeda ka taagan, oo Carabtu ay weli gabdhaha si macnawi ah u duugaan, ka dib marka ay qariyaan magacooda, codkooda iyo wejigooda, oo ay cawro iyo ceeb ku sheegaan. Tusaale ahaan, ragga carbeed marna ma oggola in loogu yeero magaca gabadhooda oo la yiraahdo heblo aabbeheed. Waxaana dhacda in aabbe carbeed oo gabdho badan dhalay laakiin aan wiil dhalin loogu yeero hebel aabbihi, halkii laga oran lahaa heblo aabbeheed. Waayo sheegidda magaca gabadha waxaa loo arkaa arrin ceeb ah oo laga xishoodo in carrabka lagu ballaariyo. Si taa la mid ah warqadaha martiqaadka aroosyada carabta waxaa lagu qoraa magaca wiilka aroosaya, laakiin gabadha magaceeda waa la qariyaa, beddelkii magaca gabadhana waxaa la adeegsadaa tilmaanta ah “ugaasadda hebel dhalay/كريمة فلان”, waxaana la sheega magaca aabbaha gabadha dhalay. Qoraagu wuxuu si weyn qalinka ugu adkaynayaa in duugidda dhabta ah ee Carabtu taqiin, quraankuna sheegay ay tahay duugidda ilmaha aan guurka ku dhalan, arrinkaasina uu yahay mid meel walba iyo mar kasta dunida laga yaqiin.\nSu’aasha meesha ku jirta ee akhristayaal badani ay isweydiin karaan waxay tahay: sidee laga yeelayaa aayadda quraanka ah ee sida cad u oranaysa: “Naftii la duugayna la weydiiyo, wuxuu yahay denbiga loo diley /وإذا الموؤدة سئلت بأي ذنب قتلت” (Suurat At-Takwiir, aayadaha 8-9).\nAayaddu waxay sheegaysaa in naf la duugay la isweydiin doono denbiga ay galabsatay ee loo dilay, laakiin aayaddu kama aysan hadlin nafta la dilay nooca ay ahayd (lab iyo dheddig, saqiir iyo kabiir, gaal iyo muslim, Carab iyo Cajam) iyo sababta loo diley toona. Hayeeshee, culumada tafsiirka ayaa erayada “Maw’uuda/الموؤدة” iyo “Su’ilat/سئلت” iyo “Qutilat/قتلت”oo macne dheddig ah xanbaarsan waxay ka qaateen in aayaddu tilmaamayso dheddig la dilay, waxayna ku doodeen in ay ka hadlayso caado Carabtii Jaahiliyadu lahayd oo ah in ay gabdhaha yaryar nolol ku aasi jireen. Tusaale ahaan, Tabari buuggiisa tafsiirka wuxuu ku yiri: “Maw’uudadu waa midda la duugo iyada oo nool, Carabtuna sidaa bay gabdhahooda ku samayn jireen / والموؤدة المدفونة حية ، وكذلك كانت العرب تفعل ببناتها”. Ibnu Katiir-na wuxuu yiri: “Maw’uudadu waa middii duulkii Jaahiliyaddu ay carrada tinbin jireen nacaybkii ay gabdhaha u qabeen, maalinta qiyaamana waa la isweydiinayaa midda la duugay sababta loo dilay /”والمؤودة هي التي كان أهل الجاهلية يدسونها في التراب كراهية للبنات ، فيوم القيامة تسأل الموؤدة بأي ذنب قتلت“.\nQoraaga buuggaani aayadda waa oggolyahay, mana diiddana fikradda duugidda asal ahaanteeda, laakiin waxa uu diiddan yahay macnaha la siiyey aayadda ee duugidda sida gaarka ah ugu koobaya gabdho Carabtii Jaahiliyaddu ay duugi jireen. Qoraagu wuxuu sheegayaa in macnaha la siiyey aayaddu uu khaldan yahay, isla markaana uu jiro macne ka ballaaran aadna uga macquulsan. Wuxuuna ku doodayaa in mar walba oo quraanku uu ka hadlayo geeri iyo cid la dilay uu adeegsado erayga naf, uusanna nafta u kala saarin lab iyo dheddig ee labadaba uu naf ugu yeero. Wuxuuna keenayaa tusaalooyin badan oo arrinkaas muujinaya. Erayga nafna marka loo eego afka Carabiga wuxuu tusiyaa dheddignimo. Dooddiisana wuxuu ku soo gunaanadayaa in nafta la duugay aysan khaasab ahayn in gabar lagu macneeyo, balse ay wanaagsan tahay in lagu macneeyo naf oo dhan- lab iyo dheddig. Sidaa darteedna, macnaha aayaddu ma noqonayo mid si gaar ah loogu daliishado gabdho la duugay, ee wuxuu noqonayaa naf kasta oo la duugay lab iyo dheddig labadaba. Wuxuuna qabaa in aayaddu ay tilmaamayso carruurta sharci la’aanta ku dhasha, sababtaas awgeedna loo dilo iyaga oo aan lab iyo dheddig loo kala saarin. Waxaa kale oo macnaha aayadda soo hoos galaya naf kasta oo la aasay dantii la doono ha laga lahaadee.\nDhanka kale, qoraagu wuxuu deedifeeyey xaadiiska dadka qaarkood ay u daliishadaan jiritaanka duugidda gabdhaha, isaga oo sheegay in xadiiskaasi siyaabo badan oo kala duwan loo wariyo, isla markaana uu iska hor imaad badan xanbaarsan yahay, uuna si weyn ugu muuqda hadal goor danbe nebiga (scw) carrabka loogu tiray, balse dhab ahaan uusan oran.\nMawduuca in Carabtii Jaahiliyadu ay gabdhaha nolol ku aasi jireen waxaa loo cuskadaa labo sheeko oo loogu kala abtiriyo labo nin oo midkood la sheego inuu yahay kan bilaabay caadada duugidda gabdhaha, Carabutuna ay isaga uga daydeen iyo kan kale oo la sheego in uu dadaal ku bixiyey badbaadinta gabdhaha ehelkoodu doonayeen in ay duugaan. Waxaana la sheegay in labada nin ay isku qabiil yihiin, isku waqtina ay ku noolaayeen hal deegaan, iyaga oo wafdi beeshooda ah la socdana ay isku mar nebiga (scw) u wada yimaadeen. Weliba waxaa intaa dheer in la sheego in labaduba ay noolaayeen geeridii nebiga ka dib.\nNinka hore ee la sheegay in Carabtu isaga kaga daydeen dhaqanka gabdho aasidda waxaa magaciisa lagu sheegay “Qeys bin Caas”. Sheekadiisa oo ay aad u daliishadaan dadka taageera fikradda gabdho duugidduna waxaa loo wariyey sidatan: “Waxaa jirey nin Carab ah oo la oran jirey Qeys bin Caasim Al-Tamiimi, mar baa waxaa ku soo duuley qolo ay col ahaayeen, waxayna xoog ku qafaasheen gabar uu dhalay oo ahayd afo la qabo, wayna guursadeen, muddo ka dibna waxaa dhexmaray heshiis, gabadhiina waxaa la kala dooransiiyey in ay kala doorato aabbeheed iyo ninkeedii hore oo dhan ah iyo ninka qafaalka ka dib guursaday oo dhanka kale ah, waxayna dooratay ninkii soo dhacay, maalintaasna Qeys wuxuu ku dhaartay in gabar kasta oo u dhalata uu nolol ku duugo, Carabtiina arrinkaas way kaga daydeen.”\nQeys bin Caasim Islaamka ka hor buu noolaa, Islaamkana wuu soo gaarey, nebigana wuu rumeeyey, nebiga ka dibna muddo ayuu noolaa, lamana sheegin in uu ahaa nin cimriyey oo gu’yaal badan noolaa. Weydiinta meesha ku jirtaana waxay tahay muddo intee le’eg buu Qeys noolaa Islaamka ka hor? Ma tahay muddo uu ku dhali karo inan gashaanti ah oo uu nin ku daro, dabadeed ninkii uu siiyey ka raacday nin qafaashay, arrinkaasina uu ku bixiyey in uu dilo gabdho badan oo goortaas ka dib u dhashay, Carabina ay markaas dhaqanka gabdho aasidda isaga uga dayatay. Dhaqamadu -siiba kuwa fooshaxun sida midka aasidda gabdhuhu- si fudud kuma faafaan, waxayse u baahan yihiin waqti dheer oo facyaal badani ay kula qabsadaan.\nQeys waxaa lagu tilmaamay in uu ahaa deeqi gacan furan iyo ugaas dulqaad badan oo dagaalka iyo dilka neceb. Su’aalaha meesha ku jiraana waxay yihiin: ruux neceb in uu cadowgiisa dilo sidee looga filan karaa in uu carruurtiisa duugo. Haddii Qeys gabadhiisa u diley masayr darti, ma khasabbaa in Carabtu arrinkaas kaga daydaan oo gabdhahooda masayr darti u dilaan? Ma sidaas bay u fududdahay in ummad dhan ay dumarkooda uga shakiyaan nin shakiyey darteed?.\nWaxaa intaa dheer in la sheegay in ay jireen rag badan oo Qeys ay xinifi ka dhaxaysey oo ay gabayo cay ah isu tiriyeen, lamana sheegin nin raggaas ka mid ah oo Qeys ku dhaleeceeyey in uu gabar duugey ama uu Carab u jideeyey caadada gabdho duugidda, shakina kuma jiro in haddii Qeys iintaas lahaan lahaa ay ahaan lahayd meesha uu ka nugul yahay ee sida tooska ah looga abbaari lahaa, oo waa hubaal in lagu cayn lahaa in uu carruurtiisii diley, dumarkiisuna ay duul afduubay ay ka doorteen. Weliba raggaas ay colaaddu ka dhaxaysey waxaa ku jirey kuwo ay qaraabo dhow yihiin oo aan sirtiisa iyo meesha uu ka nugul yahay aan sina ku moogaan karin, isla markaana ay colaaddu ka gaartay meel xun oo aan waxba la isula harayn. Runtii waa muuqataa in sheekada noocaan ahi ay si cad ugu muuqanayso in ay tahay sheekoxariir fannaan falkiyey, aysanna noqon karin xaqiiqo dhab ahaan u dhacday.\nNinka labaad ee sheekadiisa loo daliishado dhabnimada caadada duugidda gabdhuhu waa “Sacsaca bin Naajiya” oo la sheegay in ay isku waa iyo isku meel ku noolaayeen Qeys bin Caasim, sheekadiisana waxaa qudhiisa looga tebiyey sidatan:\n“ Waxaa iga baxsatay hal fool ah, waxaana fuulay rati aan lahaa, waxaana bilaabay raacdadeeda, dabadeed aniga oo maraya meel cidlo ah ayaa waxaa ii muuqday dab, waxaana u dhaqaaqay meeshii dabku iiga baxay, waxaana ugu tagay oday fadhiya ardaaga reerka, waxaan weydiiyey hashii foosha ahayd, wuxuuna I weydiiyey: maxay tahay summadeedu? Waxaan ku iri: summadda reer Daarim. Wuxuu yiri: waa hayaa, Allena wuxuu ku nooleeyey qolo tolkaa reer Mudar ah, waan fariistay aniga oo sugaya in la ii soo saaro, waxaase guriga ka soo baxday habar (= islaan weyn), wuxuuna ku yiri: ma ay dhashay? Haddii uu wiil yahay xoolaha ayuu na la wadaagayaa, haddii ay gabar tahayna waa duugaynaa. Habartiina waxay tiri: Gabar bay dhashay, markaana waxaan ku iri: ma kaa iibiyaa? Wuxuu yiri: oo Carabtu carruurtooda ma iibiyaan? Waxaan iri: kaaga iibin maayo in aan addoonsado, balse waxaan kaaga iibinayaa in aan badbaadiyo, wuxuu yiri: imisa? Waxaan iri: adigu wax sheego, wuxuu yiri: labo halaad iyo rati, waxaan iri: waa yeelay, waxaanse rabaa in ratigu aniga iyo gabadha uu gurigaygii na geeyo, wuuna yeelay. Falkaasina wuxuu ii noqday caado waxaana badbaadiyey in ka badan afar boqol oo gabdhood.”\nSida la caddeeyey sheekadaan markii ugu horraysey waxaa laga maqlay gabyaagii Carbeed ee Farasdaq -oo noolaa xilligii dowladdii Ummawida- cid kale oo xaqiijisayna ma jirto. Sida la ogyahayna, deeqsinimadu waa tilmaan Carabtu- iyo dabcan ummado kaleba -ay jecel yihiin, ruuxa ku sifoobana ay si weyn u sheegaan. Mana jirto deeqsinimo ka weyn in 400 oo ruux naftooda la badbaadiyo. Taasoo jirta, suugaanta Carabta laguma xusin meeris qura oo deeqsinimada Sacsaca lagu xusay, marka laga reebo meeriska Farasdaq oo Sacsace uu awow u yahay uu ku faanayo, awowgiisna tilmaantaas uu ku siinayo. Iyada oo sida lo ogyahay Carabtu ay ku faanto sooryo habeen ah iyo neef la bixiyey.\nSida la ogyahay gabaygu waa diiwaanka Carabta ee lagu kaydiyo taariikhda iyo sooyaalka Caraba. Sidaas oo ay tahayna gabayada Carabtii xilligii Jaahiliyada iyo facyaashii hore ee Muslimiinta laguma hayo qof ama qabiil lagu ammaanay ama lagu canbaareeyey in ay gabar nolol ku duugeen. Sidoo kalena laguma hayo qof ama qabiil lagu ammaanay in ay gabar dil ka badbaadiyeen. Sidoo kale lama hayo xog yar oo ku saabsan 400 ee gabdhood ee la badbaadiyey iyo cid si un xiriir u la leh. Sheegashada oo dhanna waxaa goor danbe bilaabay gabyaagii Farasaq (641-732) oo ku andacoodey in awowgiis uu badbaadin jirey gabdhaha waalidkood doonayeen in ay duugaan. Dabadeedna culumada tafsiirka iyo wadaaddada dadka wacdiya ayaa waxay allifeen sheekooyin bankadhis ah oo ku saabsan gabdho sebenkii Jaahiliyada la duugey.\nDhanka kale, qabaa’isha Carabta ee sida gaarka ah loogu sheegay in ay gabdhaha duugi jireen waxaa ugu horreeya Qureeshta, oo tusaale ahaan waxaa lagu andacoodey in reer Maka ay lahaayeen buur ay gabdhaha ku duugaan oo magaceeda la yiraahdo “Abuu Dulaama”. Waxaa kaloo lagu andacoodey in Seyd bin Camar bin Nufeyl oo Khaliifkii Cumar bin Khadaab adeer u ahaa uu isu xilqaamay badbaadinta gabdhaha Qureeshtii reer Maka ay doonayeen in ay duugaan, uuna ku guulaystay badbaadinta in ka badan sagaashan iyo lix gabdhood. Sidoo kale waxay ku doodeen in Cumar bin Khadaab qudhiisu uu islaamiddiisii ka hor uu duugay gabar uu dhalay.\nLaakiin qoraaga buuggaan wuxuu ku doodayaa in arrimahaas oo dhan aan waxba ka ansaxin, si weyn buuna u diidayaa. Waxaana xusid mudan in Qureeshta aan lagu sheegin qabiil dagaallama oo duula ama lagu soo duulo. Carabtii jaahiliyaduna waxay oran jireen: “Carabi waxay quudataa wixii ay seeftooda ku helaan, Qureeshina waxay quutaan wixii ay ganacsigooda ka helaan.” Sidoo kale, Qureeshtu waxay ahaayeen ganacsato, marka la barbardhigo beelaha kale ee Carabtana waxay ahaayeen maalqabeen aan saboolnimo daran ka sheegan. Eebbana wuxuu ugu gallad sheegtay in uu gaajo iyo cabsi labadaba ka magan geliyey, oo Eebbe ayaadda 4-aad ee suuradda Quraysh wuxuu ku yiri: “Eebbihii ka quudiyey gaajo, kana aamingeliyey cabsi/ أطعمهم من جوع وآمنهم من خوف”. Marka su’aashu waxay tahay: haddii Qureeshta aan lagu soo duulin, maxaa keenay in ay gabdhahooda u duugaan iyaga oo cabsi ka qaba in col ku soo duulay ay ka dhacaan ama fara xumeeyaan?.\nSu’aasha kale ee iyaduna isweydiinta mudani waxay tahay: haddii caadadaani ay jirtey, oo weliba ay ahayd mid Carabta dhexdeeda ku baahsan soo taasi ma keenteen in raggu ka bataan haweenka, oo lama waayeen gabdho la guursado? Carabna waa hore ma cirib-tirmeen?\nMarna Carabta gabdho yaraan laguma sheegin, iyada oo la ogyahay in carabtu taqiin caadada dumar badan guursiga. Waxaana la ogyahay in dalka Shiinaha oo sanooyin kooban ay ka shaqaynaysay siyaasadda halka cunug ee dhalisay in gabdho badan laga takhaluso ay mar hore keentay isu dheelitir la’aan labka iyo dheddiga dalkaas.\nWaxaa kale oo qoraagu uu ku dooday in sheekada gabdho aasiddu ay sawir foolxun oo been ah ay ka bixinayso Carabta, waxayna la tahay in ragga ku caanbaxay magaca “Al-Shucuubiyuun”, oo Carab nacaybka lagu eedayn jirey ay ka qayb qaateen faafidda sheekada gabdho duugidda. Ragga uu sida gaarka ah magcaantooda u xusayna waxaa ka mid ah nin la oran jirey Al-Heytam bin Cudey/ الهيثم بن عدي (114-207 ee hijrada) oo la sheegay in uu qoray buug uu ka mid yahay mid uu u bixiyey ” Dhillooyinkii Qureeshtii Jaahiliyadda iyo magcaanta carruurtii ay dhaleen /بغايا قريش في الجاهلية وأسماء من ولدن“.\nUgu danbayntii, buuggaan oo buuq iyo doodo badan dhaliyey darteed, waxaa dhacday in loo saaray guddi aqoonyahanno ah oo loo xilsaaray in ay warbixin ka diyaariyaan. Guddigaas waxaa guddoomiye u ahaa nin la yiraahdo Dr. Sacad bin Al-shatri, isaga oo ka faalloonaya buugga iyo wixii ay kala kulmeen guddiguna wuxuu yiri: “Daktoorku wuxuu diiday in caadada aasiddu ay Carabta ku gaar ahayd, mana uu diiddana nusuusta ka hadasha duugitaanka. Guddigu waxay qaateen in arrinku yahay aragti doktoorka u gaar ah, waana arrin aragti laga dhiiban karo, inkasta oo aan qabno aragti tiisa ka duwan.”\nHey’adda culumada waaweyn (= Hey’at Kibaar al-Culumaa) oo ah hey’adda dalka Sucuudiga ugu sarraysa arrimaha diintuna sida la sheegay markii loo geeyey dacwada buugga waxay ku jawaabeen: “Kuma waafaqsanin qoraaga, laakiin qaabka uu mawduuca u baaray wax dhaliil ah uma hayno/ لا نوافق عليه لكن ليس على الرجل مأخذ في طرحه العلمي الموضوعي”.\nIsku soo wada xooriyoo, ujeeddada maqaalkaani ma aha in uu difaaco qoraaga buuggaan, mana aha in uu akhristaha ku qanciyo fikradda buuggu xanbaarsan yahay, laakiin ujeeddadu waa in akhristaha la la socodsiiyo fikradda buugga, waana hubanti in akhrinta buuggaani ay ruuxa ku bixinayso in uu su’aalo iska weydiiyo mawduuca Carabtii Jaahiliyadda iyo aasidda gabdhaha iyo weliba mawduucyo kale oo badan oo horay lama taabtaan ugu muuqanayey. Run bayna sheegtay ciddii tiri: “Qoraalka wanaagsani ma aha kan jawaabaha wanaagsan bixiya, laakiin waa kan su’aalaha wanaagsan abuura.”\nAkhristaha afka Carabiga wax ku akhriyaa halkaan ha kala dego buugga oo dhan, indhihiisa iyo garashadiisana ha kaga bogto.\n← Doorashada Trump dan ma u tahay Muslimiinta?\nCiqaabta Eebbe & dunuubta dadka ! →\nApril 27, 2017 Abdelfatah Dahir Elmi 0\nApril 19, 2016 Mohamed A. Askar 0\nOne thought on “Ma Dhab Baa In Carabtu Gabdhaha Nolol Ku Aasi Jireen? (Bandhig buug)”\nSheik kheyr Alle haka siyo cilmi badan oo aan wax badan ka faaiidno baad inala wadaagtay.\nAbdalla Aw Hassan (7)\nMaxaa loo daliishaday xugunka rajmiga? Qaybtii 2-aad\nCabdi Ismaaciil (25)\nCabdicasiis Guudcadde (1)\nWadaad Dawakhsan iyo Waranle Deyaysan!\nCabdicasiis Maxamed Shidane (1)\nCabdisamed Shire Shire (3)\nMaxaa Keenay in Sucuudigu Dumarka u Fasaxo Baabuur-wadista?\nCali Cabdigiir (2)\nIbraahim yuusuf (1)\nAsalka kooxaha muslinka\nMaxamed Cabdilaahi (9)\nShaafici Xasan Maxamed (4)\n© 2018 Maandoon.com


Haddii in uun shaki dadka qaar kaga jiray in aanay Xisbiyada Mucaaradku Hoggaaminta Golaha Wakiilada la wareegi karayn, caawaba waxaa inoo cad in Shir Guddoonka Golaha Wakiilada ay ka soo wada baxeen Xisbiyada Mucaaradka - Xogside\nHome MUUQAALO Haddii in uun shaki dadka qaar kaga jiray in aanay Xisbiyada Mucaaradku...\nHaddii in uun shaki dadka qaar kaga jiray in aanay Xisbiyada Mucaaradku Hoggaaminta Golaha Wakiilada la wareegi karayn, caawaba waxaa inoo cad in Shir Guddoonka Golaha Wakiilada ay ka soo wada baxeen Xisbiyada Mucaaradka\nHaddii in uun shaki dadka qaar kaga jiray in aanay Xisbiyada Mucaaradku Hoggaaminta Golaha Wakiilada la wareegi karayn, caawaba waxaa inoo cad in Shir Guddoonka Golaha Wakiilada ay ka soo wada baxeen Xisbiyada Mucaaradka ah ee uu Hoggaaminayo Mudane Guddoomiye Cabdirisaaq Khaliif Axmed Dawdar.\nPrevious articleCali Khaliif Heshiis La’aan Ma Dhinteen, Hadduu C/risaaq Khaliif Gudoomiyaha Golaha Wakiilada Ahaan-lahaa”Gudoomiye Faysal Cali Waraabe”\nNext articleXisbiga Waddani oo laga saaray laba Xubnood.\nkhatarta markii saddexaad soo noqotay ee Xanuunka Covid 19 iyo tilmaamaha lagaga Hortegi karo oo ..\n“Waxa Madaxwaynaha iga so gaadhaya warar sheegaya in doorashadii Madaxtooyada u wakhtigeeda ku…..


Garbahaareey: Tallaabo kale oo ku dayasho mudan\nBy ibrahim Aden shire August 28, 2017\nTan iyo marki ay dowladdi dhacday, dadka soomaaliyeed waxaa aabo iyo hooyo ay u dhib sheegtaan u noqday hay'adaha samafalka. Haddii abaaro dhacaan ama duufaano iyo daadad na wax yeelaayaan, halki aan ka fakari lahayn sidaan biyaha isaga moosi lahayn waxay noqotay inaan ka dhursugno hay'ad dibada ka timaado oo wax noo qabato ilaa ay ku dhawaatay in ninka koorta geela oogu xiran hadii ay ka jabto uu isku dayo inuu hay'adaha caalamiga ah u qayshado si ay koorta ugu qodbaan.\nLaakiin waxaa hadda muuqdo ifafaalo wanaagsan oo muujinayo inaan fahamnay in dhisida dhulkeena inaga un na sugayso. Isbadalkaan cusub ayaa ka bilowday dagmada Garbahaareey oo dhawaanahaanba meelo badan hormuud ku ahayd.\nLabo iyo toban bilood gudahood waxaa la marayaa in la dhiso sadex buundo oo dhammaantood ay maal galiyeen gudiga dagmada iyo shacabka oo iskaashanayo. Buundooyiinkaan maahan kuwo waaweyn ee waa kuwo la saaray farraqyo yaryar oo ninkeed dhiba ahaa.\nHadda waxaa gacanta lagu hayyaa sadexdaan buundo tii ugu danbeeyay. waxaa ku baxayo qarash gaarayo 13 kun oo doolar. lacagtaan inteeda badan waxay ka timid canshuurti laga qaaday magaalada. Arintaan ayaa ah mid ugub ah oo ku cusub guud ahaan dalka soomaaliyeed gaar ahaana Gedo. Awal wixii qarash ah ee dadka laga qaado waa lagu qayili jiray waxna oogama soo noqon jirin dadki laga qaaday iyo deegaanka toona.\nIsbadalkaan waa mid lagu farxo oo ku dayasho mudan. waa mid madaxda gobalka iyo maamulka dagmadu ay ku mutaysteen in lagu amaano. Waa mid dhiiri galin u ah dadki canshuurta bixiyay, sidoo kalana horseedi doonto inay mid ka badan bixiyaan kuna raali noqdaan bixinta canshuurta oo ah mid soomaalidu nacebtahay.\nTalo ku Socoto Maamulka dagmada Gar ahaan gudoomiye Iimaan\nDhacdadi dhawaan lagu laayay dadki xoolo dhaqatada ahaa wuxuu sababay niyad jab badan iyo dhaleecayn loo jeediyay gudoomiye Iimaan. Waxaan anigu shaqsiyan ka mid ahay dadka aaminsan inuu gudoomiyihu si laga fiican yahay ooga jawaabay dhacdadaas. Laakiin Rasuulku SCW wuxuu yiri "ha wada nicin walaalkaa/walaashaa, haddii uu meel u xun yahay meel kale ayuu ku fiicanyahay".\nSidaa owgeed, inkastoo dhacdadaas nasiib darrada ah dhaawac keentay, tallaabooyinka aad xaga horumarka u qaaday waa kuwo ammaan mudan, adigana waxay ku yihiin fursad aad mar kale ku kasban karto shacabkaadi kuu calool xumaaday.\nMarki aad xusto wanaagi kuwii kaa horeeyay ayaa wanaagaada ka xussaa. Qiimaha aad u yeesho dadkii dalkaan iyo dagmadaan magaca ku lahaa ayaa noqon doono kuwa lagugu xasuusto haddii aad fursadaan ka faaiidaysato. Fursadda aan ka hadlayo waa inaad furto waddo cusub oo ilaa hadda aanan ogayn cid kale oo ka mid ah maamulada dagmooyinka gobalka oo kaaga horaysay. Arintas ayaa ah inaad buundooyinka la dhisayo lagu maamuuso dadkii magaca ku lahaa dagmada.\nAdeerkay ha loogu magac daro, mayee awoowgay ha loogu magac daro!\nXasadka iyo xinka xad-dhaafka ah ee dadka dhex yaal wuxuu keeni karaa in la isku qabsado cidda loogu magac darayo waddo ama buundo la dhisay. Haddii maamul adag oo aragti fog la helo waa laga gudbi karaa caqabadaas.\nNaguma cusba in deegaan miyyi ama magaalo ah loogu magac daro shaqsiyaad dhibna kama dhici jirin. Magac bixintaan waxay ku timaadaa labo arrimood midkood. Kow: in qof meel uu dagi jiray ama uu deegaankeeda bilaabay loogu magac daro sida, Buulo-Xaawo, Qawaaf, Tuulo-Gordo, Hareeriga Nuur Shareeco ama Cadayga Cabdi Aadan. Labo, inay dhacdo caan noqotay ay ka dhacday sida Barriiqada Xasan Ileey.\nAnigoo ka qiyaas qaadanayno magac bixinadaas waxaan soo jeedin lahaa in buundada horay loo dhisay ee garoonka diyaardaha loo maro loogu magac daro Cabdifitaax Maygaag oo ahaa muwaadin ku dhintay gacan ka xaqdaran oo shisheeye. Magac bixintaan waxay noqon mid magac iyo sumcad u ah marxuumka, innagana waxay noo noqon tacsi iyo laab qabowsi.\nSidoo kale, waxan soo jeedin lahaa in midda hadda la dhisayo loogu magac daro Allaha u raxmadee Jaamac Xassan oo ahaa oday magac weyn ku lahaa dagmada, gurigiisana ay tahay meesha buundadu marayso.\nGunaanadkii waxaa ii muuqdo horumar xagga maskaxda ah. waxaad moodaa inuu dadku soo bislaanayo danahoodana ay garan doonaan. Haddii sidaan lagu wado waxaan dhisan karnaa dalkeena inagoo cidna nooga imaan Talyaani Sacuudi.


Taariikhda Cali Mahdi oo ku geeriyooday Nairobi | Wadani.com: All Somali News. Views and Analysis\nHome/Somali News/Taariikhda Cali Mahdi oo ku geeriyooday Nairobi\nTaariikhda Cali Mahdi oo ku geeriyooday Nairobi\nMadaxweyne Cali Mahdi Maxamed, wuxuu ku dhashay tuulada Caddoow-uul oo ka tirsan gobolka Shabeellada Dhexe, sannadkii markuu ahaa 1938. Madaxweyne Cali Mahdi wuxuu wax ku bartay iskuullaadkii Xamar ka jiray, Madaxweyne Cali Mahdi 1959 ayaa Qaahira ee dalka Masar u aaday waxbarasho.\nMadaxweyne marxuum Cali Mahdi wuxuu fursad u yeeshay in uu xubin ka noqdo Barlamaankii Somaaliya sanadkii 1969, asagoo noqday qofkii ugu da’da yaraa ee xubin ka noqda golaha Barlamaanka Soomaliyeed.\nMadaxweyne Cali Mahdi wuxuu dib ugu laabtay shaqadiisi wasaaradda Caafimaadka, halkaas u ku gaaray jago Agaasime Guud. Sanadku markuu ahaa 1977 Cali Mahdi wuxuu ka ruqseeystay shaqadii Dawladda wuxuuna u wareegay ganacsi.\nMadaxweyne Cali Mahdi muddadii u dhaxeysey sanadihii 1977-1990 wuxuu noqday nin lagu tiriyo ganacsatada ugu waa weyn ee dalka.\nSanadahii siddeetamaadkii Madaxweyne Cali Mahdi iyo aqoonyahanno Soomaliyeed ayaa asaasay urur odoyaal ah “Manifesto” oo waraaq lagu codsanaayo in wax looga bedelo siyaasadda Soomaliyeed u diray madaxweeynihii wadanka ee xilligaas Maxamed Siyaad Barre.\nKadib burburkii dowladdii Madaxweyne Maxamed Siyaad Barre, sanadkii 1991, ayaa Cali Mahdi loo magacaabay Madaxweynaha Soomaaliya.\nCali Mahdi Maxamed noqdo madaxweynihii 4-aad ee Soomaliya, xafiiska intii uu joogay waxay aheyd\nJannaayo, 1991 ilaa Juun, 1995.\nMuddo gaaban kadib waxaa bilowday dagaal sokeeye oo ka dhacay magaalada Muqdisho.\nMadaxweyne Cali Mahdi wuxuu xilkii madaxweynenimada ku wareejiyey shirkii ka dhacay magaalada Carta ee wadanka Jabuuti sanadka markuu ahaa 2000.\nMadaxweyne Cali Mahdi sanadkii 2007 wuxuu abaabulay shir nabadeed belaha Somaaliyeed la isugu keenay. waxaa jiro waxyaabo badan oo lagu xusuusan doono Alle u naxariistee Madaxweyne Cali Mahdi oo caawa ku geeriyooday isbitaal ku yaalla magaalada Nairobi ee dalka Kenya.\nMW Farmaajo oo warqadaha aqoonsiga ka guddoomay safiirka cusub ee UK\nAkhriso magacyada Guddiga aaska Cali Mahdi ee uu RW Rooble mqgacaabay\nQoorqoor oo magacaabay Guddoomiyayaasha Maxkamadaha Racfaanka Mudug & Galguduud\nMW Farmaajo oo Koob guddoonsiiyay G.Banaadir,Sawirro


XFCE Gaarka ah: Qodobbada Ugu Xiisaha Badan | Laga soo bilaabo Linux\nHaddii aad isticmaaleysid XFCE Maqaalkani wuxuu kugu habboonaan doonaa adiga. Dhexdeeda ayaan ku soo uruurineynaa dhammaan waxyaabaha lagu daabacay bartayada ku saabsan tan Deegaanka Desktop taasi waxay xiiseyn kartaa akhristayaasha.\nTalooyin: Sida loo sameeyo Xfce oo la mid ah KDE\nXfce Christmas: Mawduuc kirismas ah oo loogu talagalay miiskeena\nBoomerang Gtk, oo ah mawduuc aad u qurux badan oo loogu talagalay Gnome iyo Xfce\nZukiMac: Mawduuc libaax leh oo loo yaqaan 'Xfwm'\nAstaamaha Pokémon ee XFCE\nXfce Desktop Icon Transparencies\nLa cusbooneysiiyay Mawduuca GreyBird Gtk ee Xubuntu 12.10\nKu habee liiskaaga LXDE iyo xitaa Xfce oo leh LXMEd\nQor si dib loogu bilaabo loona soo celiyo kalfadhigii Xfce\nWbar: Meel aad ufudud oo loogu talagalay Openbox, Fluxbox ama Xfce\nKu beddel Gedit med-ga Xfce\nU codee kor iyo hoos adigoo adeegsanaya kiiboodhka 'Xfce' oo leh amixer\nWhisker Menu: Hagaaji liiska dalabka Xfce\nWaxyaabaha aan sameeyo kadib rakibida LMDE Xfce\nBaro Xfce si qoto dheer iyada oo ay ugu wacan tahay kaalmadaada\nTalooyin: Ku xalli qaladka daaqadaha ku yaal Xfce4\nKu beddelashada guddiga Xfce Tint2\nDayactir shilka markaad ku shubaneyso liiska codsiyada Xfce\nSida loo rakibo Xfce ArchLinux\nKu isticmaal wakiil wakiil Openbox, Fluxbox, LXDE, Xfce iyo wixii la mid ah\nQaybinta loo hibeeyay ama la taageeray Xfce\nWaxaan ku hayaa jiir kumbuyuutarkeyga: Xfce Guide\nKu muuji waxaad ku maqashay DeadBeef ee ku yaal Dashboardka 'Xfce Dashboard'\nHagaaji qaladka: Cilad raadinta astaanta: /usr/lib/libgtk-x11.2.0.so.0 gudaha Archlinux\nKu beddel Thunar iyo Xfdesktop Nautilus gudaha Xfce\nWindows AeroSnap ama saamaynta Grid ee Xfce\nBeddelka Xfrun ee GMRun ee Xfce\n[Sida loo] U istcimaalo guddiga Xfce sidii xamuul fudud oo wax ku ool ah\n5 siyaabood oo dib loogu cabbiro daaqadaha Xubuntu ama Xfce\nDiiwaanka rakibida: Debian + Xfce 4.10\nUgu magacaw faylasha badan Xfce 4.10\n[HOW-TO] Sida loo sameeyo Whisker Menu oo lagu furo furaha Windows ee Xfce\nWadada buuxda ee maqaalka: Laga soo bilaabo Linux » Casharrada / Buugaagta / Talooyinka » XFCE Gaarka ah: Qodobbada Ugu Xiisaha Badan\nWay badan yihiin! sidii loogu samayn lahaa qayb gaar ah baloogga 🙂\nAmmaan! kuwa naga mid ah ee isticmaala xfce (oo aan fikrad badan haysan) boostadani waa mid si fudud u sharaf leh! aad ayaad u mahadsantahay.\nFikrad aad u fiican in dib loo eego qodobbadayada oo lagu soo ururiyey bay'ad desktop ah!\nKaliya waxaan tijaabinayaa Mannjaro XCFE marka tilmaamahan aniga ayey igu fiican yihiin 😛\nsoo uruurinta boostada oo aad u fiican, haha xitaa midka KDE-ga ayaa dareenkeyga qabta laakiin waxaan u maleynayaa inaan wali daacad u ahay jiirka: D.\nWaxaan eegay qaar ka mid ah qoraaladaas midkoodna wuxuu ka yimid… Geesi! Waxay iga dhigtay nostalgic: markii uu DesdeLinux bilaabay waxaan ka mid ahaa dhowrka qof ee sida joogtada ah ugu shaqeysta barta waxaan marwalba saxaa qaladaadka qorista iyo higgaadda. Iyo geesinimadaas, intee buuq ahayd !, hehe heh. Aad ayuu u xun yahay isagu wuu is eryay. Ilaa hadda waxaan ka helay laba ka mid ah ra'yigeyga labo sano ka hor (sida dhakhsaha badan waqtiga u duulo!).\nAdigana, nostalgia badan: Waxaan u xiisay maqaalladaada Xfce waxbadan. Waxaan xasuustaa sugitaankii dheeraa ee Xfce 4.10. Had iyo jeer, waxaad nala wadaagtay wararkii ugu dambeeyay iyo wixii cusbooneysiiyay. Waqtigan xaadirka ah waxaan la yaabanahay waxa dhici doona 4.12, goorma ayey noqon doontaa, maxay soo celin doontaa markale. Aad ayaan ugu faraxsanahay xubintayda iyo Xfce 4.10, laakiin mar dambe damac uma lihi nooca cusub.\nSida had iyo jeer Elav, aad ayaad ugu mahadsan tihiin dhammaan shaqooyinka ay idinka, Gaara, iyo xubnaha kale ee kooxdu qabtaan. Runtii waan ku qanacsanahay waxa ay qabtaan waxaanan rajeynayaa inay sii wadi doonaan inay sii wadaan wax badan.\nGoor dhow ayaan is arki doonaa,\nSi buuxda ayaan u fahmay waxaad leedahay. Mararka qaar waxaan bilaabaa akhrinta qoraaladii hore ee AfterLinux waxayna iga dhigeysaa mid aad u xiiso badan inta aan soo soconay, imisa waxyaalood ayaa isbadalay, sifiican, wax walboo. Waxyaabaha geesinimada leh haa, waa ceeb laakiin taasi waa nolosha.\nWaad ku mahadsantahay wali inaad nala joogto.\nJust weyn! Aad ayaad u mahadsantahay!\nKu jawaab Nahu\n20 iyo 22 waa isku mid\nKu rakib VLC 2.1.x Ubuntu 12.04 iyo derivatives


Madaxweynaha Galmudug oo walaac ka muujiyay sii deynta Saxafi Maraykanka ah – SBC\nMadaxweynaha Galmudug oo walaac ka muujiyay sii deynta Saxafi Maraykanka ah\nPosted by Webmaster on January 26, 2012 Comments\nMax’ed Axmed Caalin oo maanta saxaafada gobolka mudug ayaa waxa uu rajo xumo xoogan ka muujiyay sii deynta Muwaadin u dhashay dalka Maraykanka oo maalmihii u dambeeyay lagu hayay degmada Hobyo ee gobolka Mudug.\nCaalin ayaa sheegay in Muwaadinkaasi uu la shaqeynayay Wakaalad Wareed oo laga leeyahay dalka Jarmalka islamarkaana laga waday degmada Hobyo, lana geeyay degmada Camaara oo ka tirsan Maamulka Ximan iyo Xeeb, isagoo ku tilmaamay deegaanada ay ka taliyaan Ximan iyo Xeeb goob bahalo galeen ah sida uu hadalka u dhigay.\nXiriiro aanu la sameynay Maamulka Ximan iyo Xeeb ayaa arintaasi iska fogeeyay warka kasoo yeeray madaxweeynaha maamul gobleedka galmudug aygoo sheegay in arintaasi ay u baahantahay baaritaan waxaa ayna intaasi kudareen in maamulkoodu dadaalo abnigaa sameeyo\nSBC International Hargeysa\nMa madaxwaynaa mise waa magalooti aniga xirsi deni ahaan waxay iilamuuqataa in nimanka soomaaliya kala qoqobaya loogu yeero magalootiga puntland magalootiga somali land iwm ee aan loogu yeerin madaxwaynayaal magaca murtidiina lagu bedelo barbar ka islaam have muslim iwm sidaasaa inoo danbi yar


Iibinta Geedka Kirismaska - El Centro de la Raza\nIibka geedka kirismaska ee shakhsi ahaaneed wuxuu ka furan yahay Nofeembar 21 illaa Diseembar 19, 2021 (ama inta sahaydu socoto) Isniin-Jimco 3:00-7:00 galabnimo iyo Sabti-Axad 10:00-6:00 galabnimo. Iibku wuxuu ka dhacayaa El Centro de la Raza's North Parking Lot oo ku yaal 2524 16th Ave S, Seattle, WA 98144. Uma baahnid inaad iska diiwaangeliso wakhti wakhti si aad u iibsato geed.\nWaxaan ku faraxsanahay inaan awoodno inaan si badbaado leh u bixinno geedo kirismas oo dabiici ah oo cusub oo maxalli ah oo tayo sare leh si loo iibsado. Wax soo saarka ayaa faa'iido u leh barnaamijyadayada iyo adeegyadayada muhiimka ah, kuwaas oo sii waday kumanaan qof oo nugul intii lagu jiray xiisadda COVID-19 ee socota. Alaabta iibka ah waxaa ka mid ah:\nFirfircooni: 3′-4′($20); 4′-5′($37); 5′-6′($65); 6′-7′($80); 7′-8′($86); 8′-9′($98); 9′-10′($110); 10′-11′($170); 11′-12′($185); 12′-13′($220); 13′-14′($260)\nubaxyo: 20 "($20); 30 "($30)\nGarland: $ 1 halkii lugood\nShabakadda Geedka: $5\nSababo la xiriira hab-maamuuska badbaadada COVID, waxaan kaliya u ogolaaneynaa tiro xadidan oo dad ah goobta goobta si ay u jiri karaan waqtiyo sugitaan. Waanu ku mahadsan nahay dulqaadkaaga. Waxaa laga yaabaa inay jiraan wakhtiyo sugitaan oo dheeraad ah maalmaha fasaxa ah, waxaana laga yaabaa inaad ogaato inay jiraan wakhtiyo sugitaan oo gaaban maalmaha shaqada.\nSi loo hubiyo caafimaadka iyo badbaadada shaqaalaheena, iskaa wax u qabso iyo macaamiisheena waxaanu waydiisanaynaa:\nDhammaan martida iyo shaqaalaha waxaa laga filayaa inay xirtaan maaskaro muddada hawsha qaadista\nDhammaan martida iyo shaqaalaha waxaa laga codsanayaa in gacmaha la nadiifiyo ka hor iyo ka dib is -weydaarsiga badeecadaha\nXarumaha gudaha (oo ay ku jiraan musqulaha) lama heli doono si loo isticmaalo\nAdeegyada duubista geedaha ayaa la heli doonaa, laakiin shaqaaluhu ma awoodi doonaan inay ka caawiyaan macaamiisha inay geedaha ku sugaan ammaankooda\nXubnaha qoyska/rakaabka baabuurka waxaa laga codsanayaa inay ku sii jiraan baabuurtooda intii suurtogal ah\nWixii su'aalo ah ama macluumaad dheeri ah, fadlan wac (206) 957-4621 ama iimayl donor@elcentrodelaraza.org.


DEG DEG :- Toogasho ka dhacday gudaha xarunta xalane – Mareeg.com somalia, World News and Opinion.\nToogasho aan la’ogayn cida geesatay ayaa kadhacay gudaha xalane, gabar cadaan ah oo saarneed gaari kuna socotay xafiiskeeda ayaa waxa madaxa kaga dhacay xabad aan la ogayn halka ay katimi sida hadalka ay u dhigeen sarakiisha gudaha kusugan. Darawalka waday oo udhashay wadana Yugaandha ayaa xaqiijiyay dhimashada naagtan cadaanka ah.\ngoobjooga yaal ayaa mareeg.com u sheegay in ay toogashada kadib goobta ay soo gaareen ciidanka ilaalada oo hada wada baaritaan waxii kusoo kordha kala soco wararkeena .


Muuse Biixi oo u tanaasulay Axmed Siilaanyo – Mareeg.com somalia, World News and Opinion.\nHargeysa – Mareeg.com: Gudoomiyaha xisbiga Kulmiye ee maamulka Somaliland, Muuse Biixi Cabdi ayaa ku dhawaaqay in uu si rasmi ah ugu tanaasulay hankiisii murashnimo madaxweynaha Somaliland, arrinkaasoo khilaaf badan ka dhex abuuray xisbiga KULMIYE.\nMuuse Biixi oo horay ugu gulfiyey inuu xilli doorashadeedka soo socda ka qeybgalo tartanka madaxweynaha maamulka Somaliland ayaa waxaa arrinkaas ku diiday qaar ka mid ah xubnaha xisbiga Kulmiye, kuwaasoo taageeray in madaxweynaha xilligaan ee Somaliland Axmed Maxamed Maxamud (Siilaanyo) uu noqdo murashaxa qura ee Xisbiga KULMIYE.\nKhilaaf soo socday muddo dheer ayaa guddiyo dhexdhexaadin ah loo saaray iney xal ka gaaraan khilaafka ragaadiyey xisbiga muxaafidka ah ee maamulka Somaliland, waxaana shalay Muuse Biixi ku dhawaaqay inuu u tanaasulay Axmed Siilaanyo, kaasoo u tartamaya xilka madaxtinimo doorshada soo socota.\nMuuse Biixi Cabdi ayaa hadalkan ka sheegay mar uu shalay shir jaraa’id uu ku qabtay xarunta Xisbiga ee magaalada Hargaysa waxaana uu carabka uu ku dhuftay in aan Xisbiga KULMIYE yeelan karin Laba murashax balse uu yeelan karo oo qudha hal murashax.\nBiixi ayaa sida oo kale tibaaxay in kadib markii Xisbiga KULMIYE iyo odyaasha Xisbiguba ay tashadeen uu qofka garta lagu moosay uu isag noqday isla mar ahaantaana uu ku qanacsan yahay waxii ay go’aan soo saareen laga bilaabo shalay oo uu la shaqaynaayo Madaxweyne Siilaanyo.\n“Hadii tartan uu dhaco cidbaa adkaata cidna waa la reebaa cidna waa ay soo baxdaa, KULMIYE Murashax qudha ayuun buu yeelanayaa sida Xisbiyada kale oo dhanba, marki Kulmiye iyo odayaashiisii iyo dadka Xoogiisiba ay u cadeeyeen ninka la reebay ee laablaabtay waa aniga taana waan qaatay ninka murashaxnimada loo daayey ee Murashax noqdayna waa madaxweynaha waa ciyaar game ah oo siyaasada Kubada iyo noloshuba ay leedahay” ayuu yiri Mujaahid Muuse Biixi Cabdi.\nMadaxweynaha maamulka Somaliland, Axmed Siilaanyo oo isaga iyo Muuse Biixi ay ka wada tirsan yihiin xisbiga KULMIYE ayaa markii Biixi ku adkeystay inuu musharrax yahay sheegay inuu diyaar u yahay inuu la tartamo Biixi, inkastoo aysan aheyn wax loo bartay iney iney xilka madaxweynaha ku tartamaan labo siyaasi oo ka wada tirsan hal xisbi.\nXisbiga Kulmiye waxaa horay gudoomiye uha ahaan jiray madaxweynaha maamulka Somaliland Axmed Siilaanyo, wuxuuse xilkaas ku wareejiyey Muuse Biixi markii uu qabtay kursiga madaxweynaha.\nDagaal xalay ka dhacay degmada Ceelbuur


U?? Y?UU XUUUUUcU ??? cIU XUUUU? XUUUU#?eu ??? | india | Hindustan Times\nU?? Y?UU XUUUUUcU ??? cIU XUUUU? XUUUU#?eu ???\nXUUUUUcU ??' cAAU? a`I?? Ae??? XUUUUe U??A X?UUUU ??I ?AIy?e OeC?U m?U? ?XUUUU AecUa YcIXUUUU?Ue X?UUUU ?XUUUU?U ??? Y? U?U? XUUUUeXUUUU??ca?a?X?UUUU ??I YcUca?IXUUUU?UeU XUUUU#?eu U??? ?? I?, A?cXUUUU U?? ??? U?? YUUUUU?UeXUUUU?? ????Uu? X?UUUU cIU YEAa?G?XUUUU a?eI?? X?UUUU XeWAU ?XUUUU?U??? XUUUU?? Y? U? I?U? Y??U I?cA? X?UUUU AeUea ??? AIU?? XUUUUe ???U?Y??? X?UUUU ??I XUUUU#?eu U??? ?? I??\nindia Updated: Feb 15, 2006 15:06 IST\nÁ³×ê-XUUUUà×èÚ XðUUUU Üðã °ß¢ XUUUUÚç»Ü çÁÜæð¢ ×ð¢ çSÍçÌ ×ð¢ âéÏæÚ XUUUUæð Îð¹Ìð ãé° ÂýàææâÙ Ùð çÎÙ XUUUUæ XUUUU£Øêü ãÅæ çÜØæ ãñÐ\nXUUUUÚç»Ü ×ð´çÂÀÜð â`Ìæã Áé³×ð XUUUUè Ù×æÁ XðUUUU ÕæÎ ©ÂÎýßè ÖèÇ¸U mæÚæ °XUUUU ÂéçÜâ ¥çÏXUUUUæÚè XðUUUU ×XUUUUæÙ ×ð¢ ¥æ» Ü»æÙð XUUUUè XUUUUæðçàæàæ XðUUUU ÕæÎ ¥çÙçà¿ÌXUUUUæÜèÙ XUUUU£Øêü Ü»æØæ »Øæ Íæ ÁÕçXUUUU Üðã ×ð¢ Ùæñ YUUUUÚßÚè XUUUUæð ×æðãÚü× XðUUUU çÎÙ ¥ËÂâ¢GØXUUUU â×éÎæØ XðUUUU XUUUUéÀ ×XUUUUæÙæð¢ XUUUUæð ¥æ» Ü»æ ÎðÙð ¥æñÚ ÌæçÁ° XðUUUU ÁéÜêâ ×ð¢ ÂÍÚæß XUUUUè ²æÅÙæ¥æð¢ XðUUUU ÕæÎ XUUUU£Øêü Ü»æØæ »Øæ ÍæÐ\nÜðã çÁÜð XðUUUU ©ÂæØéBÌ âÌèàæ ÙðãMUUUU Ùð ÕÌæØæ çXUUUU XUUUU£Øêü ×ð¢ âéÕã ¥æÆ ÕÁð âð ÚæÌ XUUUUæð ¥æÆ ÕÁð ÌXUUUU ÉèÜ Îè »§ü ãñÐ ãæÜæ¢çXUUUU ÚæÌ XUUUUæ XUUUU£Øêü °ðãçÌØæÌÙ XéWÀU çÎÙô´ ÌXUUUU ÁæÚè Úãð»æÐ Þæè ÙðãMUUUU Ùð ÕÌæØæ çXUUUU çÁÜð ×ð¢ XUUUUãè¢ âð Öè çXUUUUâè ¥çÂýØ ²æÅÙæ XUUUUè XUUUUæð§ü âê¿Ùæ Ùã¢è ãñ ÌÍæ çSÍçÌ àææ¢çÌÂêJæü ãñÐ XUUUUÚç»Ü âð Âýæ`Ì çÚÂæðÅü XðUUUU ¥ÙéâæÚ Õæñh ¥æñÚ ×éçSÜ× â×éÎæØæð¢ XðUUUU Ïæç×üXUUUU ÙðÌæ¥æð¢ XUUUUè ÕñÆXUUUU XðUUUU ÕæÎ çSÍçÌ ×ð¢ XUUUUæYUUUUè âéÏæÚ ¥æØæ ãñÐ\nFirst Published: Feb 15, 2006 15:06 IST


ewigs help - Member Profile - Law Referral Connect\nFirst Name ewigs\nTo guarantee thickening of hair\nThe consistency of the wax should be soft, not runny.Hair removal by waxing can break the hair, which is a main cause of ingrown hairs.To avoid ingrown hairs, apply a thin layer of wax in the direction the hair grows. If you're using a strip over the wax, rub it in the ...\nQuality of first generation human clone\nA cloned human has 30% capacity whereas a normal human has 50% ability to procreate (having in mind that an average person today is able to give 10 offspring if no contraceptive is taken). Birth due to willful action / willful action  The birth of a human c...


Khasaaraha qaraxii ka dhacay Muqdisho iyo Al-shabaab oo sheegatayHiiraan | Hiiraan Net | Wararka somalia | Somali news | Warar, Quraan iyo Tafsiir.Hiiraan | Hiiraan Net |\nKhasaaraha qaraxii ka dhacay Muqdisho iyo Al-shabaab oo sheegatay\nby wadani | Saturday, Dec 19, 2015\nMuqdisho : HN :–Ugu yaraan shan ruux ayaa la xaqiijinayaa in ay ku dhinteen 8 kalena waa ay ku dhaawacmeen qarax xoogan oo duhurnimadii maanta ka dhacay magaalada Muqdisho.\nWararka ayaa sheegaya in dadka dhaawacmay uu ku jiro Taliyaha Saldhiga Booliska degmada Waabari oo goobta soo gaaray ka hor inta aanu qaraxa dhicin oo isla goobtaas ay is rasaaseyn ka dhacday.\nGoob joogayaal ayaa sheegaya in qaraxa uu waxyeelo u geystay goobo ganacsi oo ka ag dhow wadada Maka Al-mukarama, gaar ahaan xarunta Ganacsiga Al-Kowthar oo ka mid ah carwooyinka ugu waa weyn ee wadadaas ku yaal.\nQaraxa ka hor ayaa wadada Maka Al-Mukarama ayaa waxaa laga maqlay rasaas culus, kaasoo dabley hubeysan oo gaari saarnaa ku fureen gaari kale, waxaana mar dambe la ogaaday gaariga la rasaaseeyay uu saarnaa Guddoomiyihii Gobolka Galgaduud Xuseen Wehliye Cirfo, kaasoo ka bad baaday, waxaana ku dhaawacmay darawalkiisa.\nWararka ayaa intaa ku daraya in gaari rasaaseeyay gaariga uu la socday Guddoomiyaha Gobolka Galgaduud uu goobta ka baxsaday, ka hor inta aanu qaraxa dhicin.


Milicsiga Ciyaartoydii Xulkii Labaad Ee Gobollka Maroodi-Jeex Ee Ka Qeyb-galay Tartankii Ciyaaraha Gobollada Somaliland Ee Sannadkii 2003-dii\nYou are here: Home somal Milicsiga Ciyaartoydii Xulkii Labaad Ee Gobollka Maroodi-Jeex Ee Ka Qeyb-galay Tartankii Ciyaaraha Gobollada Somaliland Ee Sannadkii 2003-dii\nWaxaan dib idiin xasuusin doonaa ciyaartoydii waayo soo maray dalkeena, gaar ahaan Caasimadda Hargeysa kuwaas oo Garoomada waa weyn ee kubadda cagta wacdaro lama ilaawaan ah ka dhigi jiray.\nWaa muhiim in taariikhda dib loo raaco oo la xuso ciyaartoydii qaaliga ahaa ee dalkeena soo maray ee wakhtiyada qaar lagu majeeran jiray, loona riyaaqi jiray hanaankooddii iyo qaab ciyaareedkoodii cajiibka ahaa.\nWax sidaas u sii baddan dib u noqon mayno waa 13-sanno ka hor, waxaa laga yaaba intiina qaar xasuusataa inayba shalay idinla ahayd, ka soo gudub, sawirrka idiin muuqdaa waa ciyaartoydii matelayay xulkii kubadda cagta Gobollka Maroodi-Jeex tartankii ciyaarihii Gobollada ee sannadkii 2003-dii ee ka qabsoomay Magaaladda Hargeysa, sidoo kalena wuxuu ahaa Tartankii labaad ee Ciyaaraha Gobollada.\nHadaan war-bixin yar oo kooban sii raacino Gobollka Maroodi-Jeex waxaa wakhtigaas Quarter Finalka ku reebay Xulka Gobollka Sanaag oo kaga guuleystay 1-0, walow xulka Gobollka Maroodi-Jeex oo wakhtigaas difaacanayay Horyaalnimada maadaama uu sannadkii ka horeeyay ku guuleystay koobkii ka horeeyay, waxaana guul-darraas ka soo gaadhay Gobollka Sanaag lagu tilmaamayay khilaaf hoose oo dhex yaalay wakhtigaas, waxaana hogaaminayay oo tababare u ahaa wakhtigaas Tababare Shaqale.\nHaddaba Akhristayaal Sawirrka idiin muuqda waa 14-ciyaartoy, walow mid ka mid ahi uu yahay Isu-duwihii Gobollka ee Wasaaradda Ciyaaraha ee wakhtigaas, inta kalase ay yihiin Xulkii Maroodi-Jeex ee wakhtigaas inkasta oo sawirkan ay ka maqan yihiin dhawr ciyaartoy oo uu ka mid yahay kabtankii wakhtigaas Mustafe (Cirid) oo difaaca danbe ka ciyaari jiray.\nCiyaartoydan ayaa hadda ah kuwo wakhtigu kala fogeeyay, inkasta oo inta baddan ay hadda dalka ku sugan yihiin halka kuwo kalena ay qaaradaha dunida ay yagleeleen. Akhriste waxaa laga yaaba inaad is weydiiso ciyaartooyo wakhtigaas ku jiray Gobollka, laakiin sawirrkani ma ahayn mid ay dhammaan ciyaartoydu u wada dhammaayeen laakiin waa qeyb ka mid ah oo kulan safanaysay.\nHaddaba hoosta ka daalaco laacib kasta iyo halka uu maanta dunida kaga nool yahay:\nGoolhaye Dhago: Wuxuu wakhtigaas ahaa goolhayihii kooxdii Goodir ee ciidanka Booliska, waxaana uu imika ku sugan magaalada Hargeysa isagoo ka mid ah Ciidanka Booliska.\nShiine Karaaciin: Wuxuu wakhtigaas uu noqday Isu-duwaha Gobollka Maroodi-Jeex ee wasaarada Ciyaaraha, isagoo tartankii kaas ka horeeyay ahaa ciyaartoydii ku guuleystay tartankii ugu horeeyay ciyaaraha Gobollada, waxaana uu ilaa hadda yahay Isu-duwihii isagoo ku sugan isla magaaladda Hargeysa.\nKhadaaro: Wuxuu xilligaas ka mid ahaa ciyaartoydii heerka koowaad ee kooxda Goodir, oo uu khadka dhexe uga ciyaari jiray waxaana uu hadda ku sugan isla dalka, gaar ahaan magaaladda Berbera isagoo halkaas ka shaqeeya.\nJaamac Karaaciin: Wuxuu ahaa mid ka mid ah ciyaartoydii wakhtigaas ka tirsanayd kooxdii heerka koowaad ee Gaashaan ee Gobollka Maroodi-Jeex u ciyaarayay, waxaan uu ku sugan yajay Magaaladda Hargeysa isagoo ah mid shaqo haya.\nShabeel: Cabdrisaaq Shabeel oo ka mid ahaa ciyaartoydii faro ku tiriska ahaa ee khadka dhexe kubadda ka qaabayn jiray, wuxuu isna ka mid ahaa ciyaartoydii heerka koowaad ee wakhtigaas u ciyaari jiray kooxda ciidanka Booliska ee Goodir, inkasta oo aanu garoomada ka bixin walaw uu imika ku abtirsado ciyaartoyda cuslaatay, waxaana uu isna hadda uu ku sugan yahay Magaaladda Hargeysa, waxaana uu ka shaqeeya imika Shirkadda Isgaadhsiinta ee Telesom.\nKhadar Shafay: Xiddigan ayaa ka mid ahaa ciyaartoydii la majeeran jiray wakhtigaas, waxaana uu ka mid ahaa ciyaartoydii ugu horeysay ee lagu aasaasay kooxda Heerka Koowaad ee Gaashaan, sidoo kale waxa uu ahaa laacibiinta sida weyn uga dhex muuqan jiray xulka Maroodi-Jeex, waxaana uu haatan ku sugan yahay oo uu ku nool yahay wadanka England.\nDhego: Wuxuu ka mid ahaa ciyaartoydii ugu da’da yaraa ee wakhtigaas nasiibka u yeeshay inuu ka ag ciyaaro ciyaartooyo kaga soo horeeyay garoomada Kubadda cagta, waxaana uu wakhtigaas waxooga yar ka hor uu ku noqday kooxda Goodir, isagoo sidoo kalena nasiib u yeeshay in lagu soo daro xulkii Gobollka Maroodi-Jeex ee 2002-dii. Dhago ayaa hadda ku nool wadanka Maraykanka.\nFarxaan: Waa mid ka mid ah ciyaartoydii wakhtigaas awooda u lahaa inuu dhawr boos ka ciyaaro, walow uu wakhtigiisi dambe ka ciyaari jiray baal difaac ah, laacibkan ayaa isna ka mid ahaa kooxdii Gaashaan iyo xulkii Maroodi-Jeex ee wakhtigaas, waxaana uu ku sugan yahay wadanka Germany.\nLiibaan Tiifo: Halyeygii darbada weynaa wuxuu ka mid ahaa kooxdii ugu horaysay ee Gaashaan, waxaana sidoo kale aanu filaynaa inuu ahaa Kabtankii wakhtigaas, wakhti xaadirkana waa tababaraha labaad ee gobollka Hawd, waxana uu hadda ku sugan dalkeena gaar ahaan Magaalada Hargeysa.\nSiyaato: Waa ma daalihii baasha midig kubadda ka soo karoosi jiray, wuxuu ka mid ahaa ciyaartoydii kooxda Goodir lagu aasaasay, waxaana uu ka mid ahaa ciyaartoydii Gobollka Maroodi-Jeex ee xilligaas, waxa uu ku nool yahay hadda Magaalada Hargeysa.\nCumar Sayid: Waa mid ka mid ah ciyaartoydii ugu cad-cadaa kooxdii Star, waxaana uu nasiib u yeeshay inuu u ciyaaro xulkii wakhtigaas, waxa uu hadda ku sugan yahay wadanka, waana Agaasimaha guud ee wasaaradda Duulista iyo Hawadda.\nLiibaan Totti: Waa difaacyadii marna dhexda soo gali jiray ee ku xaragoon jiray kubadda, waa ciyaartoydii Gaashaan ee xulka ku jiray, waxa uu hadda ku sugan yahay wadanka Sweden.\nDiito: Weerar yahankii gool ma-gafaha ahaa ee kooxdii ugu horeysay ee Goodir iyo xulkii wakhtigaas, Diito waxaa lagu xasuustaa goolashii quruxda baddnaa ee uu dhallin jiray, waxa uu weli yahay halyey aan ka dhex bixin kubadda cagta jaceyl uu u qabo weli, waa maamulka sarre ee kooxdiisi uu inta baddan u soo ciyaaray ee Goodir, waxaana uu ku sugan yahay Hargeysa.\nIid Jibriil: Waa mid ka mid ah gool-dhalliyaashii ugu qaalisanaa wadankeena, waa halyey ku suntay ciyaaraha kubadda cagta ee wadankeena isaga oo ahaa kooxdii koowaad ee Gaashaan, waa mid ka mid ah hadda tababarayaasha ugu khibrada iyo magaca weyn dalkeena, wuxuu hogaamiya kooxda heerka koowaad ee Gaashaan, waxaana uu ku nool yahay Hargeysa.\nMahad-naq: Waxaan u mahad-naqaynaa oo taariikhda iyo ciyaartoydii wakhtigaas halka ay maanta dundida kaga sugan yihiin naga caawiyey inaan helo xogtooda kabtankii wakhtigaas ee xulkii gobollka Maroodi-Jeex Mustafe (Cirid), oo aan isagu sawirrkan ku jirin maadaama uu dhaawac kaga maqnaa kulankan gobollkiisa.


Doodda Sharci ee Soo Celinta Xeer Lr. 14/2011 Qalinkii: Garyaqaan Ibrahim Khadar Siciid | Hargeysa World~Herald\nDoodda Sharci ee Soo Celinta Xeer Lr. 14/2011 Qalinkii: Garyaqaan Ibrahim Khadar Siciid\nUncategorizedDoodda Sharci ee Soo Celinta Xeer Lr. 14/2011 Qalinkii: Garyaqaan Ibrahim Khadar Siciid\nDoodda Sharci ee ka taagan Xeerka Nidaamka Ururrada iyo Axsaabta Siyaasadda (Xeer lr. 14/2011) waxa waa laba:\n1. Doodda 1aad waxa ay taabanaysaa Qodobka 77aad ee Dastuurka ee ka tilmaama habka loo raacayo Xeer-dejinta, gaar ahaan muddada Madaxweynuhu kaga jawaabayo (saxeexayo/soo celinaayo) mashruuc sharci oo golayaasha sharci-dejintu u gudbiyeen. Farqada 5aad ee qodobkan waxa ay si toos ah u caddaynaysaa:\n– Madaxweynuhu mashruuc-sharci looga soo gudbiyey Baarlamaanka, wuxuu ku saxeexayaa saddex toddobaad (21 maalmood} gudahood, laga bilaabo taariikhda mashruucaas-sharci soo gaadhay xafiiska Madaxweynaha haddii aanu Baarlamaanka dib ugu soo celin.\nKa waran bal haddii Madaxweynuhu muddada saddexda toddobaad ah (21 maalmood) kaga soi jawaabi waayo?\nFarqada 6aad ee isla qodobkan waxa ay ka jawaabaysaa arrintaa, waxaanay dhigaysaa\n– Haddii Madaxweynuhu mashruuc-sharci uu u soo gudbiyay Baarlamaanku ku saxeexi waayo muddadaas la gooyey ama ku soo celin waayo Baarlamaanka, mashruuc~sharcigaasi si toos ah ayuu u noqonayaa xeer; waxaana soo saaraya Golaha soo gudbiya.\nSu’aasha taagan baa ah haddii Xildhibbaannadii hore meesha ka baxeen, iyadoo muddadii aanay dhammayn. Tusaale ahaan, 20-kii baa muddo xileedkoodii dhammaaday, doorashadiina la codeeyey, xubnihii soo naxayna dhaartii xalaalaynta lama marin, Madaxweynuhu yuu u gudbinayaa?\nWaxa dood maangal ah, balse Golaha Barlamaanka ee ka kooban labada aqal ma xildhibaannada uun baa, mise goluhu waa hay’ad haykalka Qarannimo ka mid ah oo aan baabi’in haddii xubnaha metelaadu meesha ka baxo? Haddii Xoghayaha amma Gole ahaan hawlihii socday loo sii gudbiyo, xubnaha yimid ma in ay shaqadii socotay halkaa ka sii wadaan baa mise waa in hawl kasta barbilaw cusub ka bilaabaan baa?\nHaddii arrintan loo raacayo tafsiirka-xaraf raacaha ah ee Qodobka 39aad ee qeexa tilmaanta guud ee golaha oo dhigaysa; “Golaha Wakiiladu waa xubno ka wakil ah dadweynaha; waana Qaybta 2aad ee Xeer-dejinta dalka, ansixinta xeerarka, oggolaanshaha iyo ilaalinta siyaasadda guud ee hoggaaminta dalka.”\nIyo haddii tafsiirka ballaadhan la saarayo oo shaqaalaha, qaab-dhismeedka qaran iyo waxyaabaha golaha qeexidiisa ka ratib maayana waa mid taal.\n2. Dooda la baad waa mid farsamo ah oo Golaha Wakiillada u taal. In xeer duuduub lagu andixiyo iyo qodobada la soo codsaday wax-ka-beddelkooda laga doodo amma dood ba la geliyo mashruuca sharci. Akhronqodobada 34aad, 40aad iyo 41aad ee Xeer-hoosaadka Golaha Wakiillada.\nGaryaqaan Ibrahim Khadar Siciid


Lafta-Gareen oo xoriyaddii ka qaaday Xildhibaanada Koonfur Galbeed | SMC\nHome WARARKA MAANTA Lafta-Gareen oo xoriyaddii ka qaaday Xildhibaanada Koonfur Galbeed\nLafta-Gareen oo xoriyaddii ka qaaday Xildhibaanada Koonfur Galbeed\nBaydhaba-(SMC)-Xildhibaanada baarlamaanka maamulka Koonfur Galbeed ayaa lagu amray in aysan wax mooshin ah ka keeni karin xukuumadda Cabdicasiis Lafta-Gareen, kaddib kulan maanta la iskugu yeeray.\nCabdicasiis Xasan Maxamed Lafta-Gareen oo maanta hooyga uu ka daganyahay magaalada Baydhaba qada sharaf ugu sameeyay dhamaan xildhibaanada maamulka ayaa ku amray in ay shaqadooda si ku meel gaar ah u sii wataan maadaama uu dhamaaday waqti xileedkoodii, mudadaasna aysan isku howli karin mooshin ka dhan ah xukuumadda.\nXildhibaanada maamulka Koonfur Galbeed oo uu dhamaaday waqtigii xilheyntooda ayaa muddoyinkii dambe ku howlanaa raadinta in loo sameeyo waqti kordhin, waxaana ola-olaha lagu raadinayay waqti kordhintooda hormuud ka ahaa guddoomiyaha baarlamaanka Cabdulqaadir Shariif Shiikhunaa Maye.\nXukuumadda Soomaaliya oo markii horaba meesha geysatay Lafta-Gareen ayaa la sheegay in ay kasoo horjeesatay in waqtiga loo kordhiyo xildhibaanada maamulkaas, sida SOUTHERN MEDIA ay u xaqiijiyeen qaar ka mid ah xildhibaanada maanta tagay guriga Lafta-Gareen.\nXildhibaanada ayaa waxa ay noo sheegeen in markii ay dooranayeen Lafta-Gareen ay xukuumaddu u balan qaaday in iyaga waqtiga loo kordhinayo oo aan lasoo xuli doonin xildhibaano kale, balantaas oo hadda u muuqata mid looga baxay.\nTodobaadyadii lasoo dhaafay ayaa Lafta-Gareen waxa uu Baydhaba ka waday kulamo looga arinsanayo sidii loo soo xuli lahaa xildhibaano cusub, kulamadaas oo uu la yeelanayay odayaasha dhaqanka ee beelaha dega deegaanada uu ka arimiyo maamulka Koonfur Galbeed Soomaaliya.\nPrevious articleSHACABKA KOONFUR GALBEED OO AF-QABATEEYN LAGU SOO ROGAY…!\nNext articleMAGAALADA BAYDHABO OO AF-QABATEEYN LAGU SOO ROGAY


Xilliga iyo goobta lagu aasayo AUN Guddoomiye Eng Yariisow oo la shaaciyay |\nXilliga iyo goobta lagu aasayo AUN Guddoomiye Eng Yariisow oo la shaaciyay\nMuqdisho (NogobNews) 02/08/2019\nDowladda Soomaaliya ayaa shaacisay in aas qaran loo sameyn doono Allaha u naxaristo guddoomiyihii gobolka Banaadir iyo duqa caasimadda Muqdisho, Marxuun Cabdiraxmaan Cumar Cismaan Yariisow oo shalay ku geeriyooday magaalada Doxa ee dalka Qatar.\nMuddo saddex maalin ah ayaa dalka oo dhan uu galay baroor-diiq iyada oo calanka hoos loo dhigay, waxaana dowladda Soomaaliya ay guddi u saartay aaska qaran ee marxuun Cabdiraxmaan Yariisow oo ku dhaawacmay weerarkii ka dhacay 24ka bishan xarunta dowladda hoose ee Xamar.\n“Meydka guddoomiyaha diyaar gaar ah ayaa ka qaadeysa maalinta Sabtida magaalada Doxa, anniga iyo qoyska oo kooban 13 qof ayaa raaci doona, madaxda qaranka waxay ii sheegeen isla Sabtida in la aasi doono.” ayuu yiri safiirka dowladda Soomaaliya u fadhiya dalka Qatar, Cabdirisaaq Faarax Cali (Taano).\nMadaxda sare ee dowladda oo uu ugu horreeyo madaxweynaha Soomaaliya, Maxamed Cabdullaahi Farmaajo ayaa ka tacsiyeeyay geerida allaha u naxatisto marxuun Cabdiraxmaan Cumar Cismaan Yariisow oo siyaasadda dalka muddo dheer ku soo jiray xilal kala duwana soo qabtay.


Man City vs Chelsea – Soo Laabashada Pep, Cabsida Tuchel & Waxyaabaha laga qoray kulanka Etihad Stadium ee maanta. – Banaadirsom - BANAADIRSOM\nHome Ciyaaraha Man City vs Chelsea – Soo Laabashada Pep, Cabsida Tuchel & Waxyaabaha...\nMan City vs Chelsea – Soo Laabashada Pep, Cabsida Tuchel & Waxyaabaha laga qoray kulanka Etihad Stadium ee maanta. – Banaadirsom\nManchester City ayaa gurigeeda kusoo dhaweyneysa kooxda kusoo xigta dhanka tirsiga dhibcaha ee Chelsea oo dhibaato dhexda kaga jirta maadaama ay ciyaartoy dhaw ah siyaabo kala duwan ku weyneyso kulankaan muhiimka ah.\nKooxda difaacaneysa horyaalka waxey dib usoo dhaweyn doonaan macalinkooda Pep Guardiola kaas oo aan kursiga keydka soo fariisan kulankii ugu dambeeyay ee FA Cup-ka, waxeyna rajeynayaan iney sii dheereystaan farqiga dhibcaha ay ku hogaaminayaan horyaalka.\nBlues oo ah kooxda kaalinta labaad waxey iska ilaalineysaa iney ciyaartii 8-aad dhibco lumiso marka laga hadlo 11-kii kulan ee ugu dambeeyay ee horyaalka, waxeyna isku dayi doonaan iney soo yareeyaan farqiga dhibcaha ee u dhaxeeya iyaga iyo hogaamiyayaasha.\nKulanka: Man City vs Chelsea\nSaacadda: 3:30 Galabnimo (XGA)\nGarsoore: Craig Pawson (England)\nManchester City waxaa xanuunka Covid19 uga maqan Phil Foden iyo Zinchenko, balse waxaa macquul ah iney dib usoo dhaweeyaan daafacooda John Stones, sidoo kale waxaa safka hore kusoo laaban kara Ederson Moares.\nGuardiola wax dhibaato ah ma qabaan wiilashiisa, Raheem Sterling oo ku guuleystay laacibka bisha horyaalka Premier League ayaa laga yaabaa inuu kusoo bilowdo, walow macalinka reer Spain uu heysto ciyaartoy booskiisa buuxin karta.\nManchester City waxaa ka maqan oo waajibaad qaran ka jira Riyad Mahrez oo hogaaminaya qaranka difaacanaya koobka qaramada Afrika ee Algeria.\nDhanka Blues waxaa ka maqnaan doona Chilwell, Reece James iyo Trevoh Chalobah oo la raaciyay Edouard Mendy oo ku maqan waajibadkiisa qaranka Senegal, sidoo kale waxaa la leeyahay Christensen ayuu asiibay Covid19.\nThiago Silva iyo N’Golo Kante ayaa diyaar u ah ciyaarta adag ee maanta, sidoo kalana Kovacic iyo Jorginho ayaa xaadir ah iyadoo Tuchel laga yaabo inuu Timo Werner keydka dhigo kuna soo bilaabo Kai Havertz.\nCiyaartaan waa midii 50-aad oo ay labada kooxood ku ciyaaraan Premier League, Man City kaliya 3-guul ayey ka heshay 25-kii ciyaarood ee ugu horreeyay kulamada labada kooxood, balse 12 ka mid ah ayey badisay 24-kii jeer ee ugu dambeeyay, taasoo ka dhigan iney 15-jeer guul heshay.\nWaa markii labaad oo ay labadaan kooxood ciyaarayaan iyagoo ah labada kooxood ee ugu sarreeya horyaalka, tan oo kale waxey dhacday January 2015 xilli Blues ay hogaanka heysatay waxeyna ku kala baxeen barbaro.\nChelsea guuldaro ayey ka qaadatay Etihad Stadium sideed ka mid ah 12-kii ciyaarood ee ugu dambeeyay horyaalka.\nRomelu Lukaku ayaa ka hortagaya Manchester City kulankii 16-aad ciyaaraha Premier League, kaliya 4-gool ayuu ku sheegtaa.\nChelsea guul ayey kusoo gaartay Etihad Stadium fasalkii lasoo dhaafay, waana guusha qura uu Tuchel ku sheegto dhigiisa Guardiola marka laga hadlo kulamada ay horyaalada isku wajaheen.\nSAFKA MACQUULKA AH:\nSadio Mane Oo Guul Ku Hogaamiyay Xulkiisa Senegal, Cape Verde Ayay Garaaceen. – Banaadirsom\nPaul Pogba Oo Maamulka Man United Ku War Galiyay Go’aankiisa Kama Dambaysta Ah/ – Banaadirsom\nWaa Kuma Xiddiga Lama Taabtaanka Ka Noqday Man United, Ma Ahan Ronaldo & Bruno – Banaadirsom


Mogadishu Journal » 2019 » January » 10\nDab goor dhow ka kacay Suuqa weyn ee Bakaaraha\nMjournal :-Dab ayaa goor dhow ka kacay bartamaha Suuqa Bakaaraha ee magaalada Muqdisho, iyadoo dabka uu bilowday xilli habeenimo ah. ida ay sheegayaan wararka dabka ayaa xooggiisa waxaa uu ka socda halka lagu iibiyo dharka loo yaqaano huudheyda. Waxaa jirta cabsi laga qabo inuu...\nRa’iisal Wasaaraha oo magacaabay Guddiga Badbaadinta iyo soo celinta Hantida Qaranka\nMjournal :-Ra’iisal Wasaaraha Xukuumadda Federaalka Soomaaliya, Mudane Xasan Cali Khayre, ayaa magacaabay guddiga Badbaadinta iyo Soo Celinta Hantida Qaranka Guddiga Badbaadinta iyo Soo Celinta Hantida Qaranka ee uu magacaabay Ra’iisul Wasaaraha Xukuumadda Federaalka Soomaaliya,...\nGuddoomiyaha Gobolka Banaadir oo markii u horeysay ka hadlay arrinta Maqaamka Muqdisho\nMjournal :-Guddoomiyaha Gobolka Banaadir ahna Duqa Muqdisho C/raxmaan Cumar Cusmaan (Eng. Yariisow) ayaa sheegay in sanadkan uu yahay sanadkii dadka reer Muqdisho ay heli lahaayene matalaadooda, ayna ula mid lahaayene gobolada kale ee dalka. Eng. Yariisow ayaa la hadlayay...\nMjournal :-Milatariga Maraykanka ayaa sheegay inay duqayn cusub ka gaysteen Gobolka Bay 8 bishaan in ay ku dileen xubno ka mid ah Shabaab. War-saxaafadeed kasoo baxay taliska Afrika ee Maraykanka ayaa lagu sheegay in duqeyntaasi ay dhacday degaanka lagu magacaabo Yaaq Baraawe oo...\nMjournal :-Madaxweynaha cusub ee Puntland Saciid C/llaahi Deni ayaa wareysi dhinacyo badan taabanaya oo uu siiyay Telefishinka BBC Somali kaga hadlay arrimo kala duwna oo quseeya Federaalka iyo muranka iyaga iyo Somaliland. Saciid Deni ayaa sheegay in Somaliland ay ku soo...


Xassan Shiikh Maxamuud oo booqdey shirkadda daabacaysa lacagta cusub ee Soomaaliya - Horseed Media\nXassan Shiikh Maxamuud oo booqdey shirkadda daabacaysa lacagta cusub ee Soomaaliya January 3, 2013 Share this:FacebookTwitterGoogleMadaxweynaha Jamhuuriyadda Dowladda Federaalka ah ee Soomaaliya Xassan Shiikh Maxamuud iyo qaar kamid ah golaha wasiirada ayaa booqdey goobta ay ka socoto daabacadda lacagta la doonayo in Soomaaliya laga hirgeliyo taas oo bilaamatey sanadkii hore 2011, lacagata ayaa waxaa dabacaysa shirkad laga lee yahay dalka Sudan waxaana lagu daabacayaa isla dalka Sudan\nMadaxweynaha ayaa ku wargeliyey shirkaddaa wadda daabacadda in ay hakiso daabacaadaas inta dalka laga dejinaayo isla markaana la diyaarinayo qaabka lagu hirgelin karo, lacagtaas.\nWasiirka Maaliyadda iyo Qorsheynta ayaa sheegay in lacagtaas ay ku jirto gacmo aamin ah isla markaasna loo daabacay si waafaqsan shuruucda caalamka, ayna ka koban tahay 1 000, 2 000, 5 000 10,000, 20,000 iyo 50,000sh/so.\nHeshiiska samaynta lacagtaas ayaa bilowdey sanadkii 2010, markii uu ahaa wasiirka maaliyadda Shariif Xassan Shiikh Adam, waxaana ay hakatey markii dawladdu bixin weydey lacagtii lagu daabacayey.\nMadaxweynaha Soomaaliya ayaa maalmihii u danbeeyey booqasho rasmi ah ku joogey dalka Suudaan, waxaana uu kulamo kala geddisan la qaatey Madaxda dalkaas, sidoo kale Madaxweynaha ayaa la kulmey ardeyda wax ka barata jaamacadaha Suudaan.\nWefdiga Madaxweynaha ayaa lagu wadaa in ay maanta dib ugu soo laabtaan Xarunta dawladda Federaalka ah ee Soomaaliya Muqdisho.


WASHINGTON( HALBEEG)- Wasiirka garsoorka ee dalka Mareykanka Jeff Sessions ayaa ku dhowaaqay inuu banneeyay xilkii hoggaaminta wasaaradda ee uu hayay kadib markii uu cadaadis kala kulmay dhanka madaxweyne Donald Trump oo kal hore wasiirka kabaha la dul maray kuna eedeeyay in wasiir Jeff uu gacan bidixeeyay baaritaannada ku aaddan fara galinta Ruushka uu ku sameeyay doorashooyinkii dalka Mareykanka.\nShaqo ka tagista wasiir Jeff ayaa imaaday maalin kadib markii laga soo dhamaaday doorashooyinkii dhexe ee dalka Mareykanka kaasoo xisbiga jamhuuriga uu si weyn isugu fidiyay kuraasta golaha Senate-ka,halka xisbiga dimoqraadiga ahna ay faraha ka buuxsadeen kuraastii golaha shacabka .\nTaariikhda dalka Mareykanka horay ugama aysan dhicin in madaxweyne talada haya uu eedeymo iyo dhaleeceyn joogta ah la daba kaco wasiir ka tirsan xukuumaddiisa sida imika kala qabsatay wasiir Jeff iyo madaxweyne Trump .\nJeff sessions oo 71 jir ah ayaa taageero lixaad leh u muujiyay madaxweyne Trump xilligii uu ku jiray ololihiisii uu ku doonayay hanashada hogaanka dalka.\nRug caddaayaasha siyaasadeed ee xisbiga Jamhuuriga ayaa in badan madaxweyne Trump kula taliyay inuusan xilka ka xayuubinin Sessions ka hor doorashooyinka dhexe ee Mareykanka iyaga oo ka gaashaamanayay in fallaaro iyo dharbaaxooyin siyaasadeed ay ku dhacaan xisbiga, sidoo kalena wasiir Jeff ayaa loo seeto dheereeyay kadib markii uu si weyn u taageeray siyaasadihii madaxweyne Trump ee ku aaddanaa soo galootiga.\nAfhayeenka wasaaradda gaashaandhigga ayaa sheegtay in madaxa shaqaalaha garsoorka uu sii wadi doono dhamaystirka howlaha qabyada ah ee wasaaradda horyaalla oo ay ka mid yihiin dabagalka lagu hayo fara galinta laga shaki qabo in Ruushka uu faragelin ku sameeyay doorashooyinkii madaxtinnimo ee dalka Mareykanka waxaana baariitaankaas hoggaamin doona Ropert Moller.\nThomas Bires oo ka tirsan xisbiga dimoqraadiga oo hadlay kadib is casilaadda wasiirka garsoorka ayaa yiri “ waa awood ku takri falid, waana halis weyn oo soo wajahday sharciga dalka Mareykanka”.\nSarkaal ka tirsan xisbiga dimoqraadiga ah ayaa isna sheegay in uu rajaynayo in is casilaadda wasiirka garsoorka aysan noqon mid lagu soo afmeerayo dabagalkii lagu hayay fara galinta laga shaki qabo in Ruushku uu ku sameeyay doorashooyinkii madaxtinimo ee dalka Mareykanka.


Siyaasiga Ku Caanbaxay Muslim Nacaybka Donald Trump Oo Ku Tilmaamay In Aan Lagaga Guulaysan Isreebreebkii Xisbiga Jamuuriga Gudihiisa Ee La Xaday | Somaliland Post\nHome News Siyaasiga Ku Caanbaxay Muslim Nacaybka Donald Trump Oo Ku Tilmaamay In Aan...\nSiyaasiga Ku Caanbaxay Muslim Nacaybka Donald Trump Oo Ku Tilmaamay In Aan Lagaga Guulaysan Isreebreebkii Xisbiga Jamuuriga Gudihiisa Ee La Xaday\nUs(SLpost):- Maal qabeenka Donald Trump oo ka mid ahaa musharaxiinta xisbiga Jamhuuriga Maraykanka, ee doorashada Madaxweynaha ee 2016-ka u ordayay, ayaa ku gacan saydhay guul darada, ka soo gaadhay tartankii is reeb reebka xisbiga gudihiisa ee gobolka Lowa, waxaanu si kulul u weeraray saaxiibkiisi la tartamayay ee Ted Cruz kaas oo sida natiijada hor dhaca ahi sheegayso ka guulaystay.\nDonald Trump ayaa markiiba Twitter-kiisa ku baahiyay, canbaarayn uu ku durayo, Ted Cruz, waxaanu sheegay inaan laga guulaysan ee Tuug iyo khaayimiini heshay, wuxuu sheegay in siyaasiyiintu khaayimiin yihiin, waxa kale oo uu hadal kaas oo kale ah u jeediyay taageerayaashiisa.\nMusharaxa Ted Cruz eek a guulaystay Donald Trump oo si kooban uga jawaabay, eedaynta Donald Trump ayaa yidhi, [Waxaanu doonayna hogaamiye wax maamula, ee uma baahnin hogaamiye Twitter-ka ka maamulaya.]


Warbixin: Maxaa ka jira in Xildhibaanada Baarlamaanka Soomaaliya qaarkood ay olale ay ku mucaradayaan Xukuumadda ay ka wadaan Nairobi | Xaqiiqa Times - Online Magazine\nHome Wararka Maanta Warbixin: Maxaa ka jira in Xildhibaanada Baarlamaanka Soomaaliya qaarkood ay olale ay...\nWarbixin: Maxaa ka jira in Xildhibaanada Baarlamaanka Soomaaliya qaarkood ay olale ay ku mucaradayaan Xukuumadda ay ka wadaan Nairobi\nWararka aan ka helayno Magaalada Nairobi ee dalka Keyna ayaa waxaa at sheegayaan in xubno ka tirsan labada Aqal we Golaha Shacabka iyo Aqalka Sare ee Baarlamaanka Soomaaliya in dhaqdhaqaaqyo siyaasadeed ay ka wadaan Magaalada Nairobi ee Caasimadda dalka Kenya, kuwaasi oo ay kaga gol leeyihiin sida la sheegay in Dowladda Federaalka ay ku furaan Mowjado Siyaasadeed oo mucaaradnimo ah.\nWaxaa la sheegayaa xubnahan oo ka kala tirsan Golaha Shacabka iyo Aqalka Sare in ay kulamo joogto ah ku leeyihiin Hoteelo ku yaalla Magaalada Nairobi, halkaasina ay ku falanqeynayaan xaaladda siyaasadeed ee dalka uu marayao.\nWararka qaar oo maalmahan dambe soo baxayay ayaa waxa ay sheegayaan xildhibaanadan ay wadaan olale ku aadan Mucaaradidda Dowladda Federaalka Soomaaliya.\nXildhibaanada oo tiradooda lagu sheegay in 100 ay ka badan tahay ayaa waxaa lagu soo waramayaa in ay u badan yihiin xildhibaano looga baxay balamo ay la galeen Madaxda sare sare ee Dowladda Federaalka Soomaaliya.\nWaxaa xusid mudan in Dowladda Madaxweyne Maxamed C/laahi Maxamed (Farmajo) at tahay Dowladda keliya ee heshay taageerada buuxda ee kaga timid shacabka Soomaaliyeed, waxaana Madaxda Dowladda ay hada wadaan qorshe guud oo ay wax kaga qabanayaan xaaladaha siyaasadeed, Bani’aadanimada, Amniga iyo Arrimaha Dibadda.\nXildhibaanada Baarlamaanka oo sanadkii hore laga soo doortay Guud ahaan gobalada dalka ayaa qaarkood waxaa ay yihiin kuwo lacago badan kusoo galay albaabka Golaha Sharci dajinta dalka, Qaarkood ayaa Ku yimid musuqmaasuq baahsan oo la sheegay inay ka dambeysay dowladdii hore ee uu hogaamin jiray Madaxwaynihii hore ee Soomaaliya Xasan Sheekh Maxmuud taasi oo lahayd ajande siyaasadeed oo ay Ku doonayeen inay markale soo laabtaan, base ahaatee rajadaasi ayaa ceel kaga dhacday markii 8-dii February ee sanadkan Xildhibaanada si lama filaan ah codkooda ay u siiyeen Madaxwaynaha haatan ee Soomaaliya Maxamed Cabdullahi Maxamed Farmaajo.\nXildhibaada ayaa la sheegaa inay ka turjumeen rabitaanka Shacabka Soomaaliyeed waxaana xildhibaanada loo arkayay kuwo isbadel doon ah.\nWaxaa meesha aysan ka marnayn inuu jiray balanqaadyo xilligii olalaha doorashada Madaxwaynaha taasi oo ay sameynayeen musharixiintii xilka u baratamayay ayadoo taa ay ka midaysanaayeen dhammaan musharixiinta xitaa Madaxwaynaha hadda ee Soomaaliya Maxamed Cabdullahi Maxamed Farmaajo.\nHaddaba xildhibaanada Qaranka maxay shacabka Ku matalaan?\n1 ma danahooda gaar ka ah?\n2 ma danaha Qaranka?\n3 ma danaha goobaha ay matalaan\nAniga oo aan ka jawaabaynin ayaa waxaa ay iila muuqataa in inkastoo xildhibaanada Qaranka ay Ku jiraan kuwo badan oo Waddaniyiin ah ayaa haddana waxaa jira kuwo danahooda oo kaliya Aqalka Sharci dajinta dalka u galay, taasi oo ka mid ah waxa loo yaqaano “Khiyaano Qaran” oo afka Qalaad lagu yirahdo ” National Treason ”\nPrevious articleDHAGEYSO: R/wasaaraha oo khudbad ka jeediyay shirka Dooxa “SAWIRRO”\nNext articleAfrican Union in Somalia engages London Diaspora Community


MUQDISHO, Soomaaliya - Inta la xaqiijiyay hal qof ayaa ku dhintay, 14 kale, oo 6 kamid ah ay yihiin caruur iyo macalinkooda ayaa ku dhaawacmay kadib Qarax gaari oo ka dhacay Muqdisho, maanta oo Axad ah.\nQaraxa oo ahaa mid aad u cuslaa ayaa wuxuu geysatay burbur xoog leh oo soo gaarey dhismayaal ka ag-dhawaa halka uu ka dhacay, waxaana gabi ahaanba burburay Masjid, Dugsi Qur'aan iyo dhismaha xarunta degmada Howlwadaag.\nCaruurta ku dhawacantay qaraxa ayaa la tilmaamay inay ku jireen Dugsiga burburay, halka macalinkooda uu ku wehlinayey, sida uu Warsidaha Garowe Online u sheegay qof kamid ahaa dadkii ugu horeeyay ee tagay goobta uu qaraxu ka dhacay.\nMa jirto cid sheegatay mas'uuliyadda weerarka, balse, Gudoomiyaha degmada Howlwadaag oo gudaha dhismaa ku jiray ayaa wuxuu ku eedeeyay inay ka dambeysay kooxda Al-Shabaab, isaga oo tilmaamay inuu badqabo isaga.\nQaraxaan ayaa wuxuu noqonayaa midkii ugu horeeyay oo Ismiidaamin ah, oo bishan September ka dhacay Magaalo madaxda Soomaaliya ee Muqdisho, wuxuuna kusoo beegmayaa xili amaanka caasimadda lagu wareejiyay Booliska Soomaaliya.\nShalay ayey ahayd markii Qarax gaari lagu soo xiray uu ka dhacay degmada Dharkenley, kaasoo la doonayay in lagu dilo Gudoomiye ku xigeenka gobolka Shabeellaha Hoose, balse ka badbaay weerarka.\nWaxaa mas'uuliyada weerarkii shalay ee degmada Dharkeenlay sheegatay Kooxda Al-Shabaab, ee xiriirka la leh Al-Qaacida. [Halkan ka akhri warka]\nWararkii ugu dambeeyay ayaa sheegay in qaraxa uu xigay rasaas xooggan oo laga maqlayay...


jaunty - English to Somali Meaning of jaunty - http://somali.english-dictionary.help\nEnglish to Somali Meaning :: jaunty\nEnglish to Somali Dictionary: jaunty\nMeaning and definitions of jaunty, translation in Somali language for jaunty with similar and opposite words. Also find spoken pronunciation of jaunty in Somali and in English language.\nWhat jaunty means in Somali, jaunty meaning in Somali, jaunty definition, examples and pronunciation of jaunty in Somali language.\nFetching (aroori) :: And so they got on with it taking the standard British freefall nuclear bomb of the time the fetchingly named Blue Danube and designing a pressurised watertight casing for the landmine version Lingerie (lingerie) :: The lineup of lingerie on offer in Scotlands stores is overwhelming Pinafore (pinafore) :: The plump waitress in a plain pink pinafore and dirty apron smiled a gaptoothed grin red curls pinned back in hair netting Lining (dahaarka) :: Outer fabric interfacings linings shoulder pads and finishes all react differently when washed Label (calaamad) :: A tollfree phone number is available on the label for updated information on the industrys program\nDue (sabab) :: Workers cannot secure the liability of wages or holiday pay earned or indeed of redundancy compensation that is due and payable Dull (caajis) :: The next day was as boring mundane unexciting humdrum dull tedious uneventful and monotonous as usual Dump (qashin qubka) :: why are you living in a dump like this During (inta lagu guda jiro) :: the stabbing took place during an argument at a party Dust (boodh) :: Or maybe I should just dust myself with a bit of self raising flour before I go out to give the home baking look\nFlesh (hilib) :: she grabbed Annas arm her fingers sinking into the flesh Scenery (muuqaal) :: Tourists flock there most of the year to savour its picturesque position among magnificent scenery Viscous (viscous) :: Their thick viscous blood rained heavy upon the ground oozing into scale skin and fur Battue (battue) :: But any improvement in relations was temporary for further improvements in guns led to vast battues in which 1000 birds might be shot in one day\nNoun :: sarrifka, nabay, waydaartaan, , soo laabtay, isbeddel, bedel, Gaddaafi Verb :: dhimo, Bedelanayaan, sarrifka, nabay, leexiyo, ganacsiga, , tago, isbeddel, doorin, kale, markeeda, kala iibsiga Meaning :: nabay


MUWAADIN MARAYKAN AH OO KA HOR QIRTEY MAXKAMAD INUU KA TIRSANAA URURKA ALSHABAAB. | Kala soco warar Xul ah\nMUWAADIN MARAYKAN AH OO KA HOR QIRTEY MAXKAMAD INUU KA TIRSANAA URURKA ALSHABAAB.\nPublished on September 9, 2017 by Admin · No Comments\nMaalik Alim Jones oo 32 sano jir ah ayaa maxkamad ku taal dalka Maraykanka ka hor qirtey in uu ka mid ahaa dagaalyahanada ALshabaab uuna tababar Milatari ku qaatay gudaha dalka Soomaaliya.\nGarsooraha Maxkamad ku taal Manhattan Paul Gardephe ayuu u sheegay Maalik in uu ururka Alshabaab ay siiyeen qoriga AK-47 si uu ugu dagaalamo. “Waan garanayay in falkaas uu yahay mid xadgudub ku ah sharciyada dalka Maraykanka,”ayuu yiri.\nMaalik ayaa qiraalkiisa waxa uu ku oggolaaday in uusan wax racfaan ah ka qaadan xukunka lagu ridayo haddii konton sano uu ka yar yahay. Hase yeeshee dambiga lagu helay Maalik oo saddex dambi ah ayaa waxaa la rumeysan yahay in uu mudan karo xabsi daa’in.\nJones oo ku dhashay kuna soo barbaaray magaalada Maryland kana soo jeeda Maraykanka madow ayaa u safray dalka Kenya sanadkii 2011 isagoo kadibna u gudbay dalka Soomaaliya halkaa oo ay tababar siiyeen ururka Alshabaab.\nMas’uuliyiin u hadashay Maraykanka ayaa waxa ay sheegeen in Maalik Jones uu muddo saddex bilood ah tababar ku saabsan aqrinta iyo tarjumida Quraanka iyo sida loogu dagaalamo AK-47 iyo weliba qoryaha gantaalada laga rido ay Alshabaab siiyeen.\nHe then became a member of a specialized fighting force within al Shabaab known as Jaysh Ayman that carried out attacks and raids across the border in Kenya and participated in a battle against Kenyan soldiers in the Somali town of Afmadow, prosecutors said.\nKadibna waxaa uu ka mid noqday dagaalyahanada sida gaarka ah u tababaran ee Alshabaab ee loo yaqaan Jaysh Ayman,kuwaasoo weeraro ka geysta gudaha dalka Kenya.\nHase yeeshee Maalik Jones ayay ciidamada Soomaalida ka soo qabteen xeebta degmada Baraawe dhamaadkii sanadkii hore, isagoo doonayay inuu doon u raaco dalka Yemen waxana uu ka baxsanayay ururka Alshabaab.\nCopyright © 2012 danshacab.com> All Rights Reserved.


Wafdi balaaran oo ka socda Puntland oo u ambabaxay Turkiga (akhri magacyada) – SBC\nWafdi balaaran oo ka socda Puntland oo u ambabaxay Turkiga (akhri magacyada)\nWafdi balaaran oo ka socda dawlad goboleedka Puntland ayaa maanta ka ambabaxay magaalooyinka Garoowe, Boosaaso & Gaalkacyo kuwaasi oo qayb ka noqonaya wafdi ka socda Puntland uuna hogaaminayo Madaxweyne Faroole oo dalka Turkiga uga qayb galaya shirka dhinacyada siyaasada iy dhaqanka Soomaalida ee Jimcaha ka furmaya magaalada Istanbul.\nWafdigan ayaa waxaa qaaday diyaarad ay u soo dirtey dawlada Turkiga waxaana ay isku martey magaalooyinka Gaalkacyo iyo Boosaaso iyadoo markii dambe ku degtey magaalada Garoowe halkaasi oo ay si wadajir ah uga ambabaxeen wafdigan 40 qof kana socdey Dawlada, Issimada, Ururada bulshada & Ganacsata.\nWafdigan wuxuu ka kooban yahay 20 Issin oo ay ka mid yihiin Issimada ugu caansan deegaanada Puntland, shan xubnood oo dalwada ka socda, 10 xubnood oo Ganacsatada ka socda iyo shan xubnood oo ka socda ururada bulshada.\nWafdigan waxay caawa u hoyonayaan magaalada Jibuuti halkaasi oo uu ku sugan yahay Madaxweynaha Puntland C/raxmaan Faroole iyo xubno ka mid ah golahiisa wasiirada waxaana maalinimada beri ah wadajir halkaasi uga ambabixi doonaan iyadoo ay qaadayso diyaarad weyn oo ay leedahay dawlada Turkiga, iyadoo sidoo kale diyaaradan horey u soo qaadi doonto wafdi kale oo ka socda maamulka Galmudug oo uu hogaaminayo madaxweynaha maamulkaasi Maxamed Axmed Caalin.\nMadaxweyne Faroole waxaa ku wehliya wafdiga Puntland ee Jibuuti ku sugan wasiirada Arimaha gudaha C/laahi Ilka-jiir, Waxbarashada Dr.Cabdi Siciid Faarax Juxa iyo xubno ka tirsan madaxtoyada.\nGegida dayuuradaha Garowe ayaa galabta 30 May,2012 waxa ka duuley xubnihii Puntland uga qaybgali lahaa shirka Istanbul waxana ka hor diyaaradu soo martey Galkacayo iyo Bosaso oo ay dad ka soo qaadey.\nNuqul ka mid ah Liiska xubnaha wafdiga Puntland ee maanta ka ambabaxay magaalada Garoowe ayaa sidan u qornaa.\n2- Suldaan Siciid Maxamed Garaase\n3-Garaad Maxamed Cilmi Shirwac\n4-Suldaan Bashiir Muuse Konte\n5-Suldaan Maxamed Cabdilaahi\n6- Suldaan Siciid Maxamed Irbad\n7-Ugaas Cabdiraxman Nuur Faarax\n8-Suldaan Muuse Faarax\n9-Boqor Cabdulaahi Maxamuud Cali\n10-Suldaan Cabdilaahi Axmed Nuur\n11-Caaqil Maxamuud Xasan Cumar\n12-Ugaas Cabdiqani Geele Maxamed\n13-Ugaas Cabdiqaadir Cilmi Xirsi\n14-Islaan Haashim Islaan Maxamed\n15-Suldaan Khaalid Abshir Saalax\n16-Garaad Cabdulaahi Cali Ciid\n17-Ugaas Cabdikariin Nuur Faarax\n18-Suldaan Cabdilaahi Saalax Jeenicad\n19-Suldaan Jamaal Cabdi Ducaale\n20-Suldaan Cabdilsaan Shiikh Maxamuud\n1-Dr.Daa’ud Maxamed Cumar\n2-Maxamed Faarax Ciise Gaashaan\n3-Xildhibaan Saadiq Abshir Garaad\n4-Xildhibaan Axmed Jaamac Cabdule\n5-Xildhibaan Sheebe Shiikh Maxamuud\n1-Maxamuud Xayir Ibraahim\n2-Maxamed Caydiid Jaamac\n3-Yuusuf Cali Biixi\n4-Ismaaciil Cabdisalaan Warsame\n5-Maxamed Muse Axmed\n6-Ismaaciil Axmed Dayib\n7-Cabdilatiif Yuusuf Barre\n8-Cabdirisaaq Siciid Faarax\n9-Fowsiyo Ciise Cumar\n10-Maxamuud Nuur Cilmi\nXubnaha bulshada rayidka\n1-Nuur Maxamed Nuur\n2-Mahdi Cali Cismaan\n3-Cabdinaasir Yaasiin Salaad\n4-Cabdirisaaq Hiirad Maxamed\n5-Jaamac Saalax Maxamed\nSBC ayaa ogaatey in dadaal dheer wasaarada arimaha dibada Turkiga gaar ahaan wasiirka arimaha dibada & safiirka Turkiga ee Itoobiya ay qaadeen 48-kii saac ee ugu dambeeyey dadaal aad u xoogan oo ay ku guuleysteen inay ku qanciyaan maamulada Puntland, Galmudug iyo Ahlu-Sunna-Waljameeca inay ka qayb galaan shirka Istanbul, isla markaana ay ka qayb qaataan geedi socodka nabada Soomaaliya, iyadoo shirkaasi ay sidoo kale ka qayb galayaan wafuud ka socota Dawlada KMG Soomaaliya, Odayaal dhaqameed, Ururada Bulshada Rayidka ah, & wafdi ka socda Somaliland oo isagu jira Heer wasiir iyo ururada bulshada Rayidka.


Xildhibaankii Hoggaaminayey Hoggaaminayey Codkii Mudanayaasha WADDANI Ku Taageereen Heshiiska DP World Oo Madaxweynaha Dhaliilay | Hubaal Media\tHome\nHUBAALMEDIA.COM Xildhibaankii Hoggaaminayey Hoggaaminayey Codkii Mudanayaasha WADDANI Ku Taageereen Heshiiska DP World Oo Madaxweynaha Dhaliilay\nHargeysa:(Hubaal)-Xildhibaan Ibraahim Mahdi Buubaa oo ah afhayeenka xisbiga mucaaridka ah ee WADDANI, ayaa dhaliilay isku shaandhayntii uu dhawaan madaxweyne Siilaanyo ku sameeyey golihiisa xukuumadda, isagoo si gaar ah farta ugu fiiqay saamiga shacabka gobollada barigu saamigaas ka heleen oo uu sheegay inaanu wakhtigan ku haboonayn.\nXildhibaan Buubaa oo qaar kamid ah warbaahinta kula halday magaalada Hargeysa, ayaa ku andacooday inay haboonayd in qoondada shacabka gobollada Bariga la bixiyo kadib wada-hadallada lagula jiro reer Khaatumo, waxana isagoo arrimahaas ka hadlaya uu yidhi, “hadda waxad moodaa in iyadoo aan natiijadii wada-hadalladaas laga gun gaadhin lagala degdegay wixii lagu wada hadli lahaa ama lagu hadli lahaa oo la doonayo in lagagla cararayo isa-soo hor fadhiisiga oo la leeyahay xaqiinii iyo wixii aad lahaydeenba waad haysataane maxaad doonaysaan.” Xildhibaan Buubaa, ayaa inkastoo uu mucaarid ku yahay xukuumadda madaxweyne Siilaanyo, haddana kamid ahaa xildhibaanadii dhawaan gacmahoodu ka dhex muuqdeen codkii loo qaaday maalgelinta marsada Berbera oo uu horeba u diidana, waxana shacabku ay calaamatu su’aal saareen qaabka loo rumaysan karo mabda’a uu rumaysan yahay, isaga iyo mudanayaal tiro badan oo xisbiga WADDANI kasoo jeeda, kuwaas oo HAA iyo MAYA-ba afkooda laga maqlay intii uu hadalka heshiiskaasi taagnaa.\nMudane Buubaa, ayaa noqonaya shakhsigii ugu horreeyey ee reer Somaliland ah ee dhaliila sedka uu madaxweyne Siilaanyo shacabka deegaanada bariga ka siiyey isku shaandhayntiisan ugu dambaysay, isagoo ku andacoonaya inay taasi ku qurux badnayn wada-hadalka haatan socda kadib.


Ku rakibidda Redmine 2.4.0 Debian 7 | Laga soo bilaabo Linux\nKu rakibidda Redmine 2.4.0 Debian 7\nFenriz | | Casharrada / Buugaagta / Talooyinka\nRedmine waa aalad maareynta mashruuca oo ay kujirto nidaam dabagal dhacdo ah oo lala socdo daba-galka cayayaanka. Qalabyada kale ee lagu daray waa jadwalka waxqabadka, jaantusyada Gantt ee matalaadda muuqaalka ee waqtiga mashruuca, wiki, golaha, daawadayaasha keydinta xakamaynta nooca, RSS, xakamaynta socodka shaqada ku-saleysan, is-dhexgalka e-maylka, iwm.\nQaybinta: Debian 7\nRedmine 2.4 rakibidda. (ugu dambayn ilaa taariikhdan)\nXirmada Redmine 2.4 waa la soo dejiyey\ntar xvzf redmine-2.4.0.tar.gz\nHadda waan dhaqaaqeynaa\nHalkaas ayaa laga furaa dukumiintiyada rasmiga ah ee xirmada keento. (RTFM !!!)\nNatiijada bisadu waxay ku socotaa jihada - » http://pastebin.com/ecUB93Hk\nNooca Ruby sidoo kale waa la hubiyaa. Kiiskan:\naptitude show ruby:\nXirmooyinka Ikhtiyaariga ah.\naptitude install ruby libmagickcore-dev libmagickwand-dev\nGem bundler ayaa la rakibay, taas oo naga caawin doonta inaan rakibno alaabooyinka ku tiirsan mashruuca.\nredmine-2.4.0# gem install bundler -V\nWaa inaan ku sameysano xog ururin gudaha UTF-8, xaaladdan postgresql v9.1 waxaa loo isticmaalaa magaca: "redmine".\nKadib dhammaan jawharaddii lagama maarmaanka u ahaa waa la rakibay, iyaga waa inay ku jiraan galka redmine:\nWaxaa laga yaabaa inay dhibaato dhacdo markii lagu rakibayo jawiga nokogiri ee tan ay u qabtaan:\nsudo aptitude rakibi ruby1.8-dev ruby1.8 ri1.8 rdoc1.8 irb1.8 libreadline-ruby1.8 libruby1.8 libopenssl-ruby ruby1.9.1-dev gem rakib nokogiri\nWaxaa laga yaabaa inay dhibaato dhacdo intaad rakibayso jawharada mysql2. tan waxay u sameeyaan:\nWaxaa laga yaabaa inay dhibaato dhacdo markii lagu rakibayo jawharad pg. tan waxay u sameeyaan:\nXaaladdan oo kale dhibaato kale kuma jirin rakibidda jawharad kasta.\nDukaan qarsoodi ah ayaa la soo saaray.\nWaxaan abuuraynaa qaab dhismeedka keydka macluumaadka\nWaxaan fulinaa rukhsadaha lagama maarmaanka ah.\nchown -R www-data:www-data files log tmp public\nWaxaan tijaabinay rakibaadda redmine\nQeybtaan waxaan ku tijaabineynaa miinada:\nHada waan shaqeynayaa Hadda waxa ka maqnaan lahaa waa in la habeeyo Server-ka SMTP iyo u beddel server-ka Webrick Apache2. Isbedelka ayaa la sameeyay, maaddaama server-ka Webrick ee wax soo saarka uu cuno ilo badan.\ngem install passenger -V\nWaxaan wax ka bedelnaa: /etc/apache2/httpd.conf oo waxaan ku darnaa khadadka soo socda:\nRailsEnv production RailsBaseURI /redmine\nWaxaan ku darnaa VirtualHost gudaha / iwm / apache2 / goobaha-karti / faylka\nWaxaan galnaa www.redmine.dominio.com iyo DONE! Ku raaxayso mirahaaga cas.\nWadada buuxda ee maqaalka: Laga soo bilaabo Linux » Casharrada / Buugaagta / Talooyinka » Ku rakibidda Redmine 2.4.0 Debian 7\nChakra Linux Descartes ayaa la heli karaa si loo soo dejiyo\nXaraashka: Codsiga lagu qaadayo shaashadaha ama shaashadda illaa barta laga soo galo


galmo maqal iyo muqal ah\nGalmo maqal iyo muqal ah Somali Wasmo Maqal Iyo Muqal Free MP3 Download - MP3ster Page 1 Somali Wasmo Maqal Iyo Muqal Free MP3 Download. This is page 1, showing the best 10 working Somali wasmo maqal iyo muqal mp3 download link (high quality no. 1-10).\nqur'aanka kariimka ah oo maqal iyo muuqaal ah. qur'aanka kariimka ah oo maqal iyo muuqaal ah., qur'aanka kariimka ah oo maqal iyo ... BBC Somali\nQAARADA.NET: QAARADA NEWS CENTER | Warar, Maqaalo maqal iyo muuqaal ah TAARIIKHDA SALDANADA TUNNI SHAN-GAMAAS Halkani waxaan idiinku soo bandhigayaa tixane ah taariikhda Saldanada Tunni- Shan Gamaas,Labada Tol iyo Tunni-Toore.\nMAQAL IYO MUUQAAL: Haweenka gobolka Haylaan oo ka hadlay ... Tacsi; Forum; Suugaan. Gabayo; Heeso; Business; Sports; Health ... MAQAL IYO MUUQAAL: Haweenka gobolka Haylaan oo ka hadlay ... shir looga hadlayo ka hortaga Gudniinka fircooniga ah ...


Xassan Garguurteâ€Awoodda Al Shabaab wey korortay Mana Awoodno Inaan Ka Hortagnoâ€. – Calamada.com\nXassan Garguurteâ€Awoodda Al Shabaab wey korortay Mana Awoodno Inaan Ka Hortagnoâ€.\ncalamada April 12, 2016 4 min read\nXilli xukuumada taagta daran ee kooxda ridada Soomaaliya ay ku soo food leedahay doorashooyin madaxtinimo iyo mid baarlamaani ah ayaa hadana madaxa kooxda ridada Soomaaliya wuxuu sheegayaa in awoodda mujaahidiinta Soomaaliya ay ka xoog badan tahay sidii hore, islamarkaana ay adag tahay sida loo hor istaago qatarta xukuumadiisa kaga imaaneysa Xarakada Mujaahidiinta AlShabaab.\nWareysi uu siiyey Wargeyska Washington Post ee laga leeyahay dalka Mareykanka ayuu Xasan Sheekh Maxamuud, Madaxa kooxda ridada Soomaaliya ku sheegay in mujaahidiinta AlShabaab ay dib u soo xoogeysteen, Waxaana isaga iyo Saraakiil sar-sare oo ka tirsan dowladda ridada ay qireen in aysan awoodin in ay xasiliyaan magaalooyinka laga saaray Mujaahidiinta, ayna soo celiyaan adeegyadii bulshada.\nWuxuu sidoo kale qiray in dowladiisa aysan wax mushaaraad ah siinin ciidanka, sidoo kalena aysan awoodin in ay u soo iibiso hub iyo agabka military ee ay u baahan yihiin. â€œDowladda Soomaaliya ma awoodo in ay Mushaar ku filan siiso ciidanka, sidoo kalena ma awoodo in ay u soo iibiso agabka dagaal ee ay u baahan yihiin, marka taasi waa mushkiladda ugu weyn ee aan wajaheynoâ€ ayuu yiri madaxa kooxda ridada Soomaaliya Xasan Sheekh Maxamuud.\nXasan Sheekh maxamuud ayaa arimahaan oo idil u sababeynaya in aysan helin dhaqaale ku filan laakiin Saraakiil reergalbeed ah oo uu wargeysku soo xiganayo waxay sheegayaan in kooxdan taagta daran ay siiyeen dhaqaale iyo lacago ku filan balse kooxdan uu halakeeyey musuq-maasuq iyo kala qeybsanaan, islamarkaana dhaqaalaha ka yimaada reergalbeedka aanan lagu bixinin meelihii loogu talagalay.\nDowladda Mareykanka ayaa balaayiin lacago ah ku bixisay xoojinta iyo dib u dhiska maamulada ridada ah ee uga wakiilka ah Soomaaliya, Iyadoo sidoo kalena dagaal adag oo toos ah iyo mid aan toos ahaynba la gashay Mujaahidiinta Soomaaliya balse ilaa hadda waa lagu guuleysan laâ€™yahay ka hortagga weerarada Mujaahidiinta.\nCiidamada Kufaarta Afrikaanta ayaa sanadkii 2011-kii xamlo-dagaaleed culus ku qaaday magaalooyinkii ay joogeen mujaahidiinta ee koonfurta Soomaaliya, Iyadoona xamladaas ay u suuragelisay qabsashada magaalooyin iyo deegaano kala duwan balse sanadihii dambe markii isku fidiyeen gobolada dalka, waxay ciidamada gaalada la kulmeen weeraro halis ah oo galaaftay nolosha boqolaal askari.\nWeeraradii ku hubsaday xeryihii ciidamada Burundi, Uganda iyo Kenya ayaa banaanka soo dhigay isbedalka ku yimid siraaca ka socda Soomaaliya ee u dhexeeya Mujaahidiinta iyo ciidamada Kufaarta Afrikaanta, waxaana taasi ay keentay in dib u eegis lagu sameeyo qorshe dagaaleedkii isbaheysigan.\nâ€œCiidamada AMISOM iyo kuwa Soomaalida waxay keeb ku yuurar ku yihiin xeryahooda, howlgaladu wey yaraadeen, waana taasi waxa fursadda siiyey AlShabaabâ€ ayuu yiri Xasan Sheekh Maxamuud oo xafiiskiisa ugu waramayey Wariye ka tirsan Washington Post.\nNinka qoray warbixintan wuxuu yiri: Calaamadaha kuu muujinaya in ay soo noqotay awoodda AlShabaab, waa kuwo maalin waliba la arkayo. â€œSaacado un ka hor inta aanan bilaabin wareysiga Xasan Sheekh, 05, April, waxaa magaalada Muqdisho camaliyad Iqtiyaal ah lagula beegsaday xildhibaan ka tirsan dowladda. Maalintii ka sii horeysayna laba sarkaal oo sirdoonka ka tirsan ayaa la dilayâ€ ayuu yiri.\nWarbixintan waxay sidoo kale milicsaneysaa dhinac ka mid ah tabardarada iyo habacsanaanta maleeshiyaadka murtadiinta ee la doonayo in lagu wareejiyo amaanka goobaha ay ka bixi doonaan ciidamada saliibiyiinta, waxaana lagu sheegay in maleeshiyadan aysan heynin awood iyo dhiiranaan ay ku hor istaagaan Xarakada Mujaahidiinta AlShabaab.\nWarbixintu waxay sheegtay in waxa loogu yeero ciidanka Qaranka ee ay ku faanto kooxda ridada ay yihiin maleeshiyo beeleed kala duwan oo qolo waliba uu hogaaminayo dagaal Ooge beeleed. Mana jiraan askar daacad u ah dowladda oo hela mushaaraad ku filan sida lagu sheegay warbixinta.\nMushaar laâ€™aanta maleeshiyaadka iyo kala qeybsanaantooda waxaa qiray Xasan Sheekh Maxamuud madaxa kooxda ridada Soomaaliya, wuxuuna yiri: â€œHaa waa sax maleeshiyaadku wey kala yaacsan yihiin oo qolo waliba waxay daacad u tahay beesheeda lkn ma awoodno in xilligaan aan mideyno oo aan isku keeno sababtoo ah AlShabaab miyeey na sugi doonaan ilaa inta aan ka soo mideyneyno ciidamadan oo aan dib ugu soo celineyno saaxada dagaalkaâ€\nGen. Maxamed Sheekh Xaamud oo ah Taliyaha Police kooxda ridada ayaa isna wargeyska u sheegay in ciidamada Soomaalida ay ku jiraan marxalad aad u adag, wuxuuna yiri: Police-keenu waa sidii in ay ku jiraan xabsiga Guantanamo Bay oo kale. Waxaan u dirnay degmooyinka la xureeyey, laakiin waa la goâ€™doomiyey, lana hareereeyey, meelna kagama soo bixi karaan.\nDhaqanada la yaabka leh ee lagu yaqaano madaxda iyo Saraakiisha kooxda ridada Soomaaliya waxaa ka mid ah in calaacal iyo qeylo-dhaan afka furtaan marka ay la hadlayaan warbaahinta reergalbeedka, ayna ka sheekeyaan xaqiiqda taalla gudaha dalka, Halka dhanka kale ay faan iyo caga-jugleen la soo shirtagaan marka ay la hadlayaan warbaahintooda maxaliga ah.\nPrevious: Dhageyso Warka Subax Ee Andalus 05-07-1437 Hijri.\nNext: Mujaahidiinta Dhaalibaan Oo Ku Dhawaaqay Xamlada Xilliga Gu’aga.\n2 thoughts on “Xassan Garguurteâ€Awoodda Al Shabaab wey korortay Mana Awoodno Inaan Ka Hortagnoâ€.”\nWaasax hadalka culusow\nMurtad qaaina inshaallah gacanteena waa ku soo gaari doontaa.\nMurtad dhagabadanba isma laheyn gacanta shabaabul mujaahidiin aa ku soo gaari doonto jahanamaana u dirney